Putin: Optuženi za trovanje su civili\nAleksander Petrov (40) i Ruslan Boširov (39), dvojica Moskovljana, optuženih prošle nedelje u Londonu da su kao pripadnici ruske vojnoobaveštajne službe GRU zimus otrovali dvostrukog špijuna Sergeja Skripalja (66) i njegovu ćerku Juliju (33) na jugu Engleske – nisu vojni izvršioci Kremlja, već civili bez kriminalne prošlosti, tvrdi Kremlj. Otkrićem civilnog identiteta Petrova i Boširova, ruski predsednik Vladimir Putin je iz Vladivostoka direktno negirao nedavne navode britanske premijerke Tereze Mej da GRU stoji iza podmetanja nervnog otrova „novičok” u Solzberiju, nadomak strateške vojne baze Velike Britanije. Rusija je identifikovala dvojicu muškaraca koje je Velika Britanija imenovala kao osumnjičene za trovanje bivšeg dvostrukog agenta Sergeja Skripalja i njegove ćerke Julije,\n05.09.2018 u 14:28\nMej: Za trovanje Skripalja osumnjičeni ruski agenti\nLONDON – Dvojica glavnih osumnjičenih za trovanje bivšeg ruskog dvostrukog agenta i njegove ćerke u Solzberiju su agenti ruske vojnoobaveštajne agencije, izjavila je danas britanska premijerka Tereza Mej. Mej je rekla da su britanske obaveštajne službe zaključile da su Aleksander Petrov i Ruslan Boširov radili za agenciju GRU, prenosi AP. Britansko tužilaštvo je prethodno optužilo dvojicu Rusa za trovanje nervnim agensom novičokom bivšeg ruskog dvostrukog agenta Sergeja Skripalja i njegove kćerke Julije u Solzberiju, ali je i navelo da ih Rusija neće isporučiti. Tužilaštvo je napomenulo i da se veruje da su njihova imena najverovatnije lažna. Tužilac Su Heming izjavila je da Velika Britanija ne traži od Moskve da izruči dvojicu optuženih, jer ruski zakon zabranjuje


Akademija Oxford - RoditeljSrbija.com\nNaslovna » Obrazovanje » Dodatno obrazovanje » Škole jezika » Akademija Oxford\nAkademija Oxford postoji od 2008. godine i izborila se za mesto jednog od lidera na polju dodatnih obuka i kurseva u Srbiji. Naši centri se nalaze u sledećim gradovima: Jagodina, Ćuprija, Paraćin, Kruševac, Požarevac, Smederevo, Niš, Beograd, Kragujevac, Kraljevo, Čačak, Pančevo, Novi Sad, Uzice, Subotica, Zemun i Vranje. Pored toga, poslujemo i u ostalim mestima u Srbiji i regionu.\nNaša misija je pružiti visoko kvalitetne usluge kurseva stranih jezika, stručnih osposobljavanja i usluge sudskih tumača, a po, za naše klijente, najpovoljnijim cenama.\nNa kursevima stranih jezika koje mi organizujemo možete naučiti engleski, nemački, francuski, grčki, mađarski, ruski, holandski, švedski, norveški, slovenački, poljski, češki, bugarski, kineski, japanski, arapski jezik, ili pohađati kurs srpskog jezika ako ste stranac u našoj zemlji.\nKurs engleskog jezika klasifikovan je u šest nivoa (A1-C2) na osnovu Zajedničkog referentnog okvira za jezike Saveta Evrope-CEF.\n“Škola stranih jezika u Beogradu”\nNaši sudski tumači su ovlašćeni i svi poseduju važeću licencu izdatu od nadležnog državnog organa. Prevode vršimo sa više od 30 svetskih jezika, sa ili bez overe, u zavisnosti od vaših želja I potreba. Pečatom i potpisom našeg sudskog tumača, mi zvanično garantujemo za tačnost i kvalitet prevoda.\nPrevodioci Akademije Oxford su diplomirani filolozi sa dugogodišnjim iskustvom u prevođenju raznih tekstova, počev od opštih, neformalnih tekstova, preko ličnih dokumenata, sve do strogo zvaničnih poslovnih dokumenata, medicinske ili tehničke dokumentacije i slično.\nAkademija Oxford omogućava sticanje znanja u okviru kurseva programiranja, kurseva za web dizajn, kurseva za MC Office kao i ECDL obuka.\nOsim kurseva stranih jezika i prevođenja, Akademija Oxford organizuje i međunarodne ispite, administrativne kurseve (knjigovodstvo, daktilografija, poslovni sekretar, …), kurseve nege i lepote, ECDL obuke, stručne obuke (kuvar, konobar, barmen, …), kurs za sudskog tumača, školicu crtanja, muzičke radionice, pripremnu nastavu, online seminare – webinare, školu računara.\nSaznajte detaljno na sajtu Akademija Oxford\nakademija oxford škola stranih jezika sutski prevodilac 2014-09-24\nPrethodni: Pljačkanje roditelja u 6 rata\nSledeći: Srednja škola Sveti Arhangel – Novi Sad


Hrvatska\tBiH\tDiplome\nZAGREB, BANJALUKA - Diplome stečene u Srbiji i BiH uskoro neće moći da budu nostrifikovane u Hrvatskoj, a kao razlog je navedeno da te diplome ne ispunjavaju potrebne kriterijume.\nPotvrđeno je ovo u Agenciji za znanost i visoko obrazovanje Hrvatske (AZVO) za Glas Slavonije. Ova informacija danas je izazvala veliku pažnju javnosti u BiH.\nKako piše Glas Slavonije, ovo je uznemirilo i hrvatske studente koji studiraju u BiH i Srbiji. Navode da im je iz AZVO rečeno da je stupanjem na snagu novog zakona prestao da važi Zakon o priznavanju stranih školskih svjedočanstava i diploma, a da bi diplome bile nostrifikovane potrebno je ubuduće ispuniti nekoliko kriterijuma.\n"Nezavisne" nisu dobile odgovor iz AZVO. Kako prenosi Glas Slavonije, prvi kriterijum je da visokoškolsku kvalifikaciju mora izdati akreditovana visokoškolska institucija, a inostrani visokoškolski program biti akreditovan od nadležnog tijela te države. U slučaju združenog programa/kvalifikacije, sve institucije koje učestvuju u sprovođenju studijskog programa, kao i sam studijski program, moraju biti akreditovani od nadležnih tijela država u kojima se svaka od institucija koje učestvuju u združenom programu nalazi.\n"Ministarstvo civilnih poslova BiH nema zvaničnu informaciju o ovom pitanju i mi smo ovu temu vidjeli u medijima", navode iz Ministarstva.\nU Centru za informisanje i priznavanje dokumenata iz oblasti visokog obrazovanja kažu da su upoznati s ovom informacijom preko medija i zatražili zvaničan stav od Agencije za znanost i visoko obrazovanje Hrvatske.\n"U dosadašnjoj saradnji sa nadležnim organima u Hrvatskoj nemamo saznanja da je došlo do promjena u vezi sa poznavanjem visokoškolskih kvalifikacija stečenih na visokoškolskim ustanovama u BiH", rekli su iz Centra.\nIz Agencije za razvoj visokog obrazovanja i osiguranje kvaliteta BiH saopštili su federalnim medijima da ove informacije nisu tačne.\nNavode da se validnost diploma ne može dovoditi u pitanje i povezivati s neulaskom Agencije za razvoj visokog obrazovanja i osiguranje kvaliteta Bosne i Hercegovine u punopravno članstvo Evropske asocijacije za osiguranje kvaliteta u visokom obrazovanju ENQA.\n"Priznavanje diploma, odnosno kvalifikacija u oblasti visokog obrazovanja u regionu Evrope je regulisano tzv. Lisabonskom konvencijom i teći će na isti način kao i do sada", navode oni.\nKako su nam rekli iz Sveučilišta u Mostaru, u člancima koji su se pojavili u hrvatskim medijima istaknuto je da je Sveučilište u Mostaru prošlo proces međunarodne akreditacije i da se diplome mogu nostrifikovati.\nNisu, kažu, srećni što ostali univerziteti u BiH nisu sproveli međunarodni postupak akreditacije, ali u tom procesu im žele pomoći.\n"Ključni razlog neprovođenja međunarodne akreditacije na javnim univerzitetima u BiH jeste neusvajanje ključnih dokumenata od strane Agencije za razvoj visokog obrazovanja i osiguranje kvalitete", navode iz Sveučilišta i dodaju da imaju velika očekivanja na sutrašnjoj sjednici te agencije u Banjaluci.\nIz Banjalučkog univerziteta kažu da je ova ustanova 2013. akreditovana i upisana u Registar visokoškolskih ustanova, koji se vodi kod Agencije za razvoj visokog obrazovanja i osiguranje kvaliteta BiH i na ovaj način potvrđen je standard kvaliteta rada Univerziteta.\n"U toku je i proces reakreditacije Univerziteta i akreditacije studijskih programa koji djeluju na fakultetima/akademiji u sastavu Univerziteta. Shodno tome, sve diplome izdate od strane Univerziteta su priznate u cijelom svijetu i ispunjavaju sve potrebne kriterijume", kažu iz Banjalučkog univerziteta.\nMerim Serdarević, predsjednik Studentskog parlamenta Univerziteta u Sarajevu (SPUS), kaže da nema tu informaciju, a ukoliko je tačna oni to najoštrije osuđuju.\nMilan Milišić, predsjednik Unije studenata RS, smatra da bi institucije trebalo da reaguju po ovom pitanju ukoliko je tačna ova informacija.\nNadležni u Srbiji nisu obaviješteni\nMinistarstvo prosvete, nauke i tehnološkog razvoja Srbije nije dobilo zvanično obavještenje, niti bilo kakav nagovještaj od kolega iz Hrvatske da je moguće da fakultetske diplome stečene u Srbiji ubuduće ne budu priznate u Hrvatskoj.\nU Ministarstvu je rečeno da takve informacije nije dobio ni Centar za informisanje o priznavanju inostranih visokoškolskih i srednjoškolskih isprava i priznavanje radi zapošljavanja - ENIC/NARIC Srbija.


Do kraja meseca: Zimski popis ptica, volonteri obilaze vodena staništa · gradski.online\nDo kraja meseca: Zimski popis ptica, volonteri obilaze vodena staništa\nNOVI SAD/KIKINDA- Društvo za zaštitu i proučavanje ptica Srbije saopštava da se do 30. januara održava zimski popis ptica vodenih staništa. Ova istraživačka akcija se sprovodi od 1982. godine. Više od 150 volontera posetiće obale reke i jezera, ali i bare, ribnjake, kanale i slična vodena staništa.\nOrnitolozi i ljubitelji ptica lociraće i prebrojaće divlje patke, guske, labudove, barske koke, ždralove, čaplje, ronce, gnjurce, kormorane, galebove, šljuke i brojne druge vrste divljih ptica koje žive uz vodena staništa, poput ugroženog belorepana i crnog orla:\n-Cilj zimskog popisa ptica je obilazak celokupnih tokova naših najvećih reka poput Dunava, Save, Tise, Zapadne Morave i Drine. Prebrojavanje ptica na Dunavu ove, kao i ranijih godina, radiće se sa vode i sa kopna i to nam je najveći izazov- objašnjava Marko Šćiban, koordinator popisa ptica iz Društva za zaštitu i proučavanje ptica Srbije i nastavlja:\n– Ptice močvarice postaju sve ugroženije širom sveta, prvenstveno zbog gubitka staništa. Tokom januara, uglavnom zadržavaju na određenim lokacijama i tada ih je najbolje probrojati. Upoređivanjem sa brojnostima iz ranijih godina procenjuje se status populacija i ugroženost pojedinih vrsta. Na osnovu tih saznanja planira se zaštita najugroženijih vrsta i njihovih staništa. Zato nam je preko potrebna međunarodna saradnja u prikupljanju podataka i njihova razmena sa naučnom i stručnom zajednicom- kaže Šćiban.\nPored evidentiranja vrsta i brojnosti uočenih ptica, istraživači će beležiti i slučajeve krivolova, stanje ekosistema, obala i šuma u priobalju reka i divlje deponije. Učešće u zimskom popisu ptica odvija se na volonterskoj osnovi, a uspeh zavisi od njihove dobre volje i motivacije. Akcija je odlična prilika da se novi volonteri priključe, nauče da raspoznaju i popisuju ptice, i obiđu mnoge krajeve Srbije. Nakon završenog popisa, svi podaci o zabeleženim i izbrojanim pticama u našoj zemlji biće prosleđeni u svetsku bazu podataka, u Biro za istraživanje vodenih ptica u Holandiju.\nPrethodnoStaro jezero ili bazen: Ledeni januar odlučiće gde će plivati za Časni krst\nSledećeŽeljni znanja i druženja: Savladali srpski jezik i zavoleli Kikindu


Više od dve hiljade radnika komunalnih preduzeća na terenu - Studio B\nViše od dve hiljade radnika komunalnih preduzeća na terenu Studio B, Beoinfo\nBeogradBeograd Pocetna 11. 01. 2017. 11:38:40\nNa teritoriji Beograda u poslednja dva dana palo je više od 25 centimetara snega, ali se prestanak padavina očekuje danas u toku dana. Ekipe javnih komunalnih preduzeća stalno su na terenu i angažovano je više od dve hiljade ljudi, kako bi se omogućilo normalno funkcionisanje grada.\nJKP „Beograd-put” je u 4. stepenu angažovanja na svim gradskim saobraćajnicama od juče ujutru i dodatno još naredne dve smene. Angažovane su putarske mašine – grejderi, da bi zaleđeni delovi kolovoza bili lakše tretirani, a sneg uklanjaju i 71 kamion i 27 multikara. Dok pada sneg, JKP „Beograd-put” deluje samo u ulicama prvog prioriteta, gde se posipa so i rastvor kalcijum-hlorida, tako da su sve ulice prvog prioriteta prohodne.\nZaposleni u JKP „Gradska čistoća” rade produženo u tri smene, sa više od 70 vozila i intenzivno se čiste stajališni platoi, staze, pešački prelazi, pešačka zona, prolazi, stepeništa, a ručnim posipačima posipa se so. JKP „Zelenilo – Beograd” radi u dve smene sa više od 50 vozila i mašina, kao i velikim brojem ručnih mašina. Na terenu je trenutno i 21 ekipa JKP BVK – radi se u tri smene na saniranju kvarova u pojedinim delovima mreže na Vračaru, Zvezdari, u Zemunu, Rakovici, Novom Beogradu, na Paliluli i drugim lokacijama u gradu.\nPodsećaju se skupštine zgrada da su u obavezi da čiste sneg ispred svojih zgrada i posipaju so, koju mogu da dobiju od gradske opštine na čijoj se teritoriji njihova zgrada nalazi. Gradskim opštinama podeljeno je oko 460 tona soli u pakovanjima po pet kilograma. Prilikom čišćenja snega ispred poslovnih objekata i tržnih centara treba voditi računa o tome da se sneg ne baca na kolovoze, jer se time stvaraju nanosi na saobraćajnicama, što ometa normalan saobraćaj, dodaje se u saopštenju.\nTakođe, treba obratiti pažnju na ledenice i sneg na krovovima, na delove fasade koji su skloni padu, na labave oluke i slično i pobrinuti se da to na vreme bude obeleženo, uklonjeno ili popravljeno, kako prolaznici ne bi bili povređeni.\nApeluje se na učesnike u saobraćaju da tokom vožnje prilagode brzinu i drže propisano rastojanje. Neophodna je krajnja opreznost u saobraćaju, bez naglih skretanja, ubrzanja i kočenja. Takođe, vozila Zimske službe trebalo bi da imaju prednost u saobraćaju.\nGrađani se uvek mogu obratiti operaterima „Beokom servisa” na besplatan broj telefona 0800-11-00-11 iz fiksne telefonije „Telekoma” ili na broj 011/3090-007 za mobilne telefone ili druge telefonske operatere.\nZbog snega koji pada više od 20 sati otežano radi gradski prevoz u Beogradu, ima dosta poteškoća u tramvajskom saobraćaju, ali i na prigradskim linijama, a skraćene su linije 307 i 310. „Jutros je bilo problema na Zelenom vencu jer su dva autobusa proklizala i poprečila se. To je dovelo do zastoja, ali je sada sve normalizovano“, rekao je za Tanjug direktor GSP-a Željko Milković.\nOn je dodao da problema ima u tramvajskom saobraćaju i to na skretnicama gde ima dosta utabanog snega i leda. „U tramvajskom saobraćaju ima određenih zastoja, ali nema skraćenih tramvajskih linija“, kaže direktor.\nOn dodaje da poteškoća ima na autobuskim linijama u podavalskim naseljima i na prigradskim linijama na Smederevskom putu ka Grockoj. „Skraćene su linije 307 i 310. Bila je skraćena i linija 308, ali je pre sat vremena regulisano. Ima poremećaja, ali se otklanjaju“, pojašnjava Milković.\nNa teritoriji Beograda u poslednja dva dana palo je više od 25 centimetara snega, ali se prestanak padavina očekuje danas u toku dana. Ekipe javnih komunalnih preduzeća stalno su na terenu i angažovano je više od dve hiljade ljudi, kako bi se omogućilo normalno funkcionisanje grada, saopštio je „Beokom”.\nZelenilo” bez prestanka radi na čišćenju snega\nRadnici „Zelenila – Beograd” intenzivno čiste parkovske staze, prolaze, stepeništa, stanične platoe, trotoare i stepeništa u parkovskim, blokovskim i stambenim naseljima, kako bi se olakšala pešačka komunikacija građana.\nU toku jučerašnjeg dana ručno je očišćeno 124.895 kvadratnih metara, a mašinskim putem 197.224 kvadrata površina. Posuto je preko 34 tone soli i oko 900 litara tečne kalcijum-hlorid emulzije.\nPrioritet u čišćenju imaju površine autobuskih stajališta, zatim staze, trotoari i stepeništa.\nDanas je na čišćenju snega angažovano 346 radnika sa neophodnom krupnom mehanizacijom, kao i sa preko 30 mašina sitne mehanizacije.\nUprkos broju angažovanih radnika i mehanizacije, efekti čišćenja manje su vidljivi jer sneg neprekidno pada na tek očišćene površine. I pored toga, radnici „Zelenila” nastaviće sa uklanjanjem snega i posipanjem soli i emulzije, kako bi se život u gradu nesmetano odvijao, saopštavaju iz „Zelenila”.\nBVK otklanja 30 kvarova dnevno\nZbog velike hladnoće i vodovodnih cevi starih više od 5 decenija, u nekoliko ulica u glavnom gradu došlo je do njihovog pucanja. 21 ekipa iz preduzeća ,,Beogradski vodovod i kanalizacija” radi na otklanjanu 30 kvarova dnevno. Često rade i duple smene kada su kvarovi teži. Da se ne bi stvarali još veći problemi, apeluje se na građane da ne ostavljaju otvorene i nezaštićene šahtove.\nHitna pomoć moli građane za strpljenje\nPortparol Hitne pomoći Nada Macura kaže da lekarske ekipe stižu na sve pozive, ali je zbog vremenskih uslova njihov dolazak usporen, zbog čega je zamolila građane da budu strpljivi.\nRadnici „Beograd-puta“ pomogli su noćas ekipi Hitne pomoći koja se zaglavila u Zucama.


Knjiga "Stećak" prvijenac je mladog autora Gorčina Dizdara, koji se na našim prostorima jedini ozbiljno bavi izučavanjem kulturnog naslijeđa srednjovjekovne Bosne.\nNekad „vodeće“ stranke na vlasti pogubile su konce u rukama kada je riječ o utjecaju na pravosudni sistem u BiH, posebno nakon odlaska predsjednice Suda.\nBorci istrajni: Šatorsko naselje sele ispred zgrade Parlamenta FBiH\nDemobilisani borci općine Ilijaš predali su danas, pet do 12, peticiju resornom ministru Salki Bukvareviću. Njihov primjer slijedit će i borci ostalih općina i gradova, potvrdili su u emisiji „Danas“ Emir Palić i Nazil Velić, demobilisani borci.\nPravosuđe u strahu ili strah od pravosuđa – tema je večerašnjeg izdanja političkog magazina "Acta".\nHamza Turulja član karate kluba „Okinava“ jedini je bh. karatista koji je dobi poziv od Svjetske karate organizacije da nastupa na Olimpijskim igrama za mlade, koje će biti održane početkom oktobra.\nU okviru USAID-ovog projekta re:Generacija, kroz različite aktivnosti, mladi s područja cijele BiH su radili na pomirenju i razbijanju predrasuda među svojim sugrađanima, pripadnicima različitih etničkih skupina.\nČetvrti po redu Međunarodni kongres, čiji je organizator Udruženje "Djeca stubovi svijeta", biće održan od 10. do 14. septembra u Sarajevu.\nJedanaest godina zatvora za zločine koje je na području sarajevske općine Vogošća u proljeće i ljeto 1992. godine činio Jovan Tintor zvani Joja, premalo je, rekao je u emisiji „Danas“ Eset Muračević, bivši logoraš, koji i sam pretrpio mučenja, zlostavljanja i gledao ubijanja u zloglasnim vogošćanskim logorima „Bunker“ i „Nakina garaža“.\nViše od 7.000 osoba još uvijek se vodi kao nestalo, nakon agresije na BiH.\nSajam pčelarstva u Sarajevu od 05. do 09. septembra


Kosnet:Sprečili humanitarnu katastrofu;Veselji:Uvek zahvalni\nMart 24, 2019 16:27\n"Ova godišnjica podstiče nas na razmišljanje o ljudskoj ceni sukoba tada i o mnogima koji se nose sa bolom čak i danas", poručio je Kosnet, prenosi RTK2 na srpskom jeziku.\nKosnet tvrdi da su "SAD podržale neophodnu i opravdanu upotrebu sile NATO kao poslednji izlaz da se okonča kampanja etničkog čišćenja Miloševićevog režima nakon neuspelih konstantnih diplomatskih napora da se dođe do mirnog rešenja".\n"Sjedinjene Države su reagovale u znak podrške bespomoćnim civilima. Reagovali smo da bismo sačuvali mir, slobodu i stabilnost u regionu. Ovi ciljevi odražavaju najdublja američka uverenja. Verujemo da svi ljude bez obzira na etničku ili versku pripadnost zaslužuju da žive dostojanstveno, bezbedno i slobodno", tvrdi Kosnet.\nAmbasador SAD u Prištini dalje navodi da se "na dan obeležavanje ove godišnjice prisećaju stotina hiljada nevinih ljudi proteranih iz svojih domova i hiljada onih kojima je nauđeno ili su nestali".\n"Sećamo se i žalimo za svakim tragično izgubljenim životom. Ne smemo izbegavati da priznamo da fizička i psihološka trauma i dalje predstavljaju teret za hiljade žrtava i članova porodica", kaže Kosnet.\n"Tako da danas pored razmišljanja - tražim dela. Podstičem vlade Kosova i Srbije da osiguraju da žrtve i njihove porodice - svih nacionalnih pripadnosti i iz svih zajednica - imaju potpun pristup informacijama o sudbini onih koji se i dalje vode kao nestali", naveo je Kosnet.\nOn ocenjuje da "samo sa iskrenim suočavanjem sa svojom prošlošću građani Kosova i Srbije mogu da se nadaju tome da izgrade društva gde će sve zajednice živeti zajedno u miru i dostojanstvu".\nPredsedavajući kosovske skupštine Kadri Veselji tvrdi da su "napadi NATO okončali genocidni teror na Kosovu".\n"Ponosni smo što je Alijansu sa NATO-om, koju je započeo OVK, danas nastavlja kosovska vojska", naveo je Veselji, prenosi RTK2.\nOn tvrdi da će "narod Kosova uvek biti zahvalan liderima demokratskog sveta na čelu sa SAD".\n"Bili su sa nama u najgorem trenutku naše istorije. Ponosni smo što je savez sa NATO, koji je započeo OVK, danas nastavlja kosovska vojska. Uvek u službi slobode i mira", zaključio je Veselji.\nOEBS: Trenutna situacija u vezi sa koronavirusom zahteva odgovorno izveštavanje medija 1\nTači: Mera karantina rezultat neodgovornosti kosovske vlade 7\nKancelarija za Kosovo i Metohiju donirala sanitetsko vozilo Zdravstvenom centru Gnjilane 102\nSever KiM: Privedene osobe koje su kršile zabranu kretanja 23\nMilić: Kosovska vlast učinila sve da spreči osnivanje Specijalnog suda 9\n20:21 April 04, 2020\n20:17 April 04, 2020\n20:08 April 04, 2020


► Neizvesnost oko otvaranja škola u SAD\nDok Tramp i njegova administracija traže da se nastavnici i učenici vrate u učionice, stručnjaci američkog Centra za kontrolu i prevenciju bolesti (CDC) upozoravaju da će otvaranje škola i univerziteta biti "najveći rizik" za širenje koronavirusa, ukazuje Njujork tajms.\nList navodi da je došao do internog dokumenta CDC-a namenjenog saveznim timovima za javno zdravstvo raspoređenim u žarišnim područjima kako bi pomogli lokalnim zdravstvenim zvaničnicima da se izbore s epidemijom.\nDokument je, ističe Njujork tajms, objavljen u prvoj polovini jula dok je Tramp kritikovao smernice CDC-a i zajedno s potpredsednikom Majkom Pensom i ministarkom obrazovanja Betsi Devos pojačao pritisak na škole da se do jeseni u potpunosti otvore.\nNasuprot njima, ukazuje list, u dokumentu se izričito kaže da odluka savezne vlade ne treba da prevlada nad ocenom lokalnih vlasti, već da ona mora odgovarati potrebama svake zajednice.\nNije jasno da li je američki predsednik gledao dokument CDC-a niti koliko će toga ostati u dokumentu posle dovršetka novih smernica koje je Pens najavio za ovu sedmicu, rekavši da administracija ne želi da uputstva budu "previše stroga". Ono što je jasno, ističe Njujork tajms, jeste da federalni zdravstveni stručnjaci koriste mapu puta koja se uveliko razlikuje od onoga što je Tramp želeo.\nOtkrivanje internih dokumenata CDC-a koje upozoravaju da je potpuno otvaranje škola "najveći rizik" za širenje korona virusa dolazi u vreme dok raste broj slučajeva naročito na jugu SAD, gde u mnogim oblastima školska godina treba da počne za samo nekoliko nedelja, ističe CNN.\nTramp je kritikovao smernice CDC-a kao "vrlo teške" i "skupe", a na Tviteru je 10. jula napisao da škole "moraju biti otvorene na jesen" tvrdeći da je onlajn učenje "grozno" u poređenju s učenjem u školi ili na fakultetu.\nAmerički predsednik je takođe zapretio da će smanjiti savezno finansiranje škola i univerziteta koji se ne budu otvorili, iako nema ovlašćenja da to učini. CNN ukazuje da većina finansiranja javnih škola, oko 90 odsto, dolazi od saveznih državnih i lokalnih uprava, dok federalna sredstva idu u korist učenika u nepovoljnom položaju.\nIako je Pens najavio da će CDC izdati nove smernice o ponovnom otvaranju škola, direktor CDC-a dr Robert Redfild i član radne grupe je u intervjuima medijima insistirao da agencija neće objavljivati nove smernice niti menjati postojeće.\nSve dok se Trampovo planiranje sigurnih škola sastoji od tvitova, predsednik verovatno neće uveriti nekoliko krucijalnih biračkih odbora - direktore škola, nastavnike i roditelje - kako insistirajući na ponovnom otvaranju škola misli o njihovim najboljim interesima, ocenjuje urednik Blumbergove rubrike Mišljenja Frensis Vilkinson.\nAmerička javnost uglavnom ne veruje u siguran povratak dece i osoblja u škole, napisao je Blumbergov urednik pozivajući se na nekoliko anketa iz prethodnog perioda.\nPrema jednom istraživanju, samo 12,4 odsto direktora škola kaže da je "izuzetno sigurno" u sposobnost svoje škole ili okruga da "očuvaju zdravlje osoblja i učenika" ako se škola otvori na jesen.\nIstraživanje USA tudej u maju pokazalo da je gotovo petina nastavnog kadra rekla da će napustiti posao ako se škole ponovo otvore, dok je prema istraživanju USA tudej/Ipsos takođe iz maja, 59 odsto roditelja reklo da će u slučaju otvaranja škola na jesen njihova deca verovatno nastaviti učenje kod kuće.\nTramp je pojačao pritisak na državne i lokalne vlasti na ponovno otvaranje škola pozivajući se na primere drugih zemalja, uključujući Nemačku, Dansku, Norvešku i Švedsku koje krajem leta najavljuju normalan povratak u škole naročito posle rasprava o mogućim poremećajima u obrazovanju dece i troškovima roditelja koji se vraćaju na posao, piše Vašington post.\nOčekuje se da će se u većini evropskih zemalja učenici vratiti na nastavu - Belgija, Velika Britanija, Francuska i Italija imaju planove za ponovno otvaranje škola u septembru.\nŠirenje koronavirusa ranije ove godine prisililo je više od 1,5 milijardi učenika na brzinu sprovedene eksperimente u učenju od kuće. Iako su u nekim delovima sveta đaci počeli da se vraćaju u učionice u maju, više od milijardu učenika i dalje je pod uticajem mera zatvaranja, pokazuju podaci koje je prikupila Organizacija Ujedinjenih nacija za obrazovanje, nauku i kulturu (Unesko).


Savet | Ekologija: KAKO DA uštedite pare i poštedite drveće | Kompjuter biblioteka\nEkologija: KAKO DA uštedite pare i poštedite drveće\nPregleda (30 dana / ukupno): 7 / 2186\nGreenPrint softver je lansirao novu besplatnu verziju koja treba da pomogne kućnim korisnicima i neprofitnim organizacijama da smanje količinu utrošenog materijala prilikom štampanja.\nPoznata pod imenom GreenPrint World edition, ova edicija ima manje funkcija nego druge verzije i uključuje reklame. Ovaj softver radi tako što analizira svaku stranicu dokumenta koji ste poslali na štampanje, i traži reklamne banere, stranice na kojima se nalazi samo logo, URL i tako dalje a onda ih obeležava i uklanja pre nego što se odštampaju. Vi takođe pomoću samo jednog klika sa mišem možete da uklonite pojedinačne slike.\nPrema GreenPrint-u, korisnici mogu da uštede do 90 dolara godišnje i eliminišu oko 1,400 stranica koje bi bile bačene. Pored toga, ovaj program kvantifikuje upotrebu vašeg tonera i uštedu u papiru u preglednom izveštaju koji možete da pregledate i da budete ponosni zbog svog onog drveća koje ste na ovaj način spasli. Kompanija procenjuje da će široko rasprostranjena primena GreenPrint-a spasti 100 miliona drveća i smanjiti efekat staklene bašte za 30 miliona tona godišnje na globalnom nivou.\nMi smo uvek za tehnologiju koja će nam pomoći da spasemo šume i automatizujemo dosadne zadatke kao što je štampanje. Ovo je veliki korak u pravom smeru, međutim, mi i dalje preporučujemo print preview kao važan deo procesa štampanja.


Jurova: To što je uradila S.Makedonija je za poštovanje\nBeta 18. novembra 2019. 16:15\nEvropska komesarka za pravosudje Vera Jurova izjavila je danas u Skoplju da bi EU što pre trebalo da valorizuje na odgovarajući način ono što je Severna Makedonija ispunila u procesu evrointegracije.\nUodvojenim razgovorima sa ministrima spoljnih poslova i pravde, Jurova je izrazila podršku evropskim aspiracijama Severne Makedonije.\n„Jurova je naglasila da je to što naša zemlja do sada isporučila za poštovanje i da EU to treba da valorizuje na odgovarajući način što je moguće pre“, navodi se u saopštenjima ministarstava spoljnih poslova i pravde Severne Makedonije.\nŠef diplomatije Nikola Dimitrov je na sastanku sa Jurovom, kako se ističe u saopštenju njegovog minstarstva, „potvdio odlučnost da se produži evropskim putem i pored razočaravujućeg ishoda oktobarskog EU samita“.\nNa sastanku Dimitrova i Jurove su, precizora se, „razmenjena mišljenja o dešavanjima u Severnoj Makdoniji, očekivanjima i daljim koracima povezanim sa EU agendom“.\nJurovoj je Dimitrov čestitao na novoj poziciji u novom sastavu Evropske komisije, gde je predložena za portfolio evropske vrednosti i transparentnost, ističući da je to od posebne važnosti za makedonske gradjane i čijoj potpunoj realizaciji stremi makedonsko društvo.\nNa sastanku sa Jurovom, ministarka pravde Severne Makdonije Renta Deskoska je „istakla očekivanja da će EU preispitati (negativnu) odluku za otvaranje pregovora i napomenula da da će to biti odluka koja će približiti Zapadni Balkan EU“.\nDeskoska je izrazila žaljenje zbog toga što na oktobarskom samitu nije doneta odluka o početku pregovora sa Severnom Makedonijom i pored toga što je ispunila preporuke EU.\nEvrokomesarka za pravdu Vera Jurova boravi u Severnoj Makdoniji povodom Ministarskog foruma za pravdu i unutrašnje posove EU – Zapadni Balkan, koji de održava 18. i 19. novembra pod pokrovitrljsktvo finskog Predsedništva EU.


Izvor: Radio Slobodna Evropa, 12.Jul.2020, 23:08\nAktuelni predsednik Poljske Andrzej Duda u neznatnoj je prednosti u odnosu na opozicionog kandidata, gradonačelnika Varšave, Rafala Trzaskowskog u drugom krugu predsedničkih izbora u toj zemlji, pokazuje prva izlazna ankete. Duda je, prema prvim procenama agencije IPSOS, osvojio 50,4 odsto glasova, dok je Trzaskowski dobio 49,6 odsto. Ishod je tesan, sa 0,8 odsto razlike, što je manje od statističke greške od dva procenta tako da prve ankete ne nagoveštavaju konačan rezultat, saopštila...\nIzvor: Radio Slobodna Evropa, 13.Jul.2020, 08:12\nDosadašnji poljski predsjednik Andrzej Duda je tijesnoj utrci pobijedio protivnika Rafala Trzaskowskog na predsjedničkim izborima održanim u nedjelju, 12. jula. Državna izborna komisija je saopštila da je Duda osvojio 51,2% glasova. Izlaznost je bila 68,2%, što je najviše u postkomunističkoj...\n12.Jul.2020: Radio Slobodna Evropa


Pušten u saobraćaj tunel Čeljigovići | Palelive.com\nPočetna Novosti Aktuelnosti Pušten u saobraćaj tunel Čeljigovići\nPušten u saobraćaj tunel Čeljigovići\nTunel Čeljigovići na magistralnom putu Sarajevo-Pale pušten je jutros u 10.00 časova u saobraćaj, jer su svi radovi na sanaciji tunela završeni i ispunjeni tehnički uslovi za njegovo funkcionisanje, rekla je Srni odgovorni rukovodilac na gradilištu tunela Čeljigovići Milada Radović.\nTunel su jutros obišli predstavnici izvođača radova “Romanija putevi”, investitora JP “Putevi RS” i nadzorni organ – Institut za građevinarstvo Trebinje.\nRadovi na sanaciji tunela u dužini 580 metara počeli su 19. aprila za šta je JP “Putevi RS” izdvojilo 2,5 miliona KM.\nRadovićeva je naglasila da je na tunelu Čeljigovići izvedeno kontaktno injektiranje, sanacija postojeće obloge, izrada hidroizolacije, sistem odvodnje, sekundarna obloga od mlaznog betona, demontaža i ponovna montaža postojeće rasvjete u tunelu, te izrada novih revizionih staza i sanacija kolovoza.\n(www.palelive.com / Srna / foto: Nezavisne Novine)\nPrethodni članakRegistrovano 714 lica oboljelih od dijabetesa\nNaredni članak“Filmoteka” povodom 50. godišnjice od Nobelove nagrade Ivi Andriću


Niška televizija » Dačić: Brisel zna naše uslove\nObjavljeno 16.04.2013. 18:06\nTagovi: Brisel, Ivica Dačić, Kosovo\nPremijer Ivica Dačić izjavio je da je Beograd obavestio Brisel o tome šta je „dovoljan razlog i uslov“ da prihvati sporazum sa Prištinom i najavio da će to biti tema sutrašnjih razgovora.\n„Proteklih dana definisano je nekoliko pitanja za koja Beograd smatra da je nepohodno da budu sadžana u dogovoru da bi srpska strana mogla da prihvati taj dokument“, rekao je Dačić za Tanjug.\nOn je precizirao da je Beograd u međuvremenu „odgovorio na ono što je bio pitan – šta je to što je dovoljan razlog i uslov da prihvati sporazum“.\nOn je naglasio da Beograd nema nikakve tajne, skriveni plan ili želju da ide na pregovore, a da oni ne uspeju:\n„Naprotiv. Samo smatramo da je od vitalnog značaja da se reši pitanje policije, pravosuđa i da na teritoriji severa nema prisustva neke buduće kosovske vojske“, dodao je Dačić. „Pitanje datuma za početak pregovora o članstvu Srbije u EU ne sme da bude na uštrb kvaliteta dogovora i njegove sprovodljivosti“, naglasio je premijer.\nOn je rekao da će večeras, po njegovom povratku iz Litvanije, biti razgovora i o sastavu delagacije koja će ići u Brisel, ali je dodao da će delegacija – obzirom na to da je ovog puta sastanak hitno zakazan – „biti u užem formatu“. (Tanjug)


Iranski vrhovni čelnik ajatolah Ali Hamnei obećao je "oštru osvetu" zbog ubistava Qassema Soleimanija (Reuters)\nKomandant iranske Revolucionarne garde Hossein Salami danas je zaprijetio odmazdom svima koji su umiješani u likvidaciju iranskog generala Qassema Soleimanija.\nKako je objavljeno na internet sajtu Revolucionarne garde, Salami je, u poruci američkom predsjedniku Donaldu Trumpu, najavio da će iranska osveta zbog “mučeničke smrti” generala biti “očigledna, ozbiljna i stvarna”, prenosi AP.\nSoleimani, za kojeg se vjerovalo da je drugi najjutjecajniji čovjek u Iranu, ubijen je u napadu američkih dronova u Bagdadu u Iraku. Bio je u pratnji starijeg iračkog zapovjednika i nekoliko ubijenih članova IRGC-a.\nNakon napada, iranski vrhovni čelnik ajatolah Ali Hamnei obećao je “oštru osvetu” za počinitelje.\nTrump prijeti da će uzvratiti ‘hiljadu puta jače’\nAgencija podsjeća da je Trump ove sedmice zaprijetio da će SAD žestoko odgovoriti na bilo kakav pokušaj Irana da se osveti za Solejmanijevu smrt, ističući da će Washington uzvratiti “hiljadu puta jače”.\nPrethodno se pojavio izvještaj prema kojem je Iran planirao atentat na američkog ambasadora u Južnoj Africi Lanu Marks, ali je Salami odbacio tu tvrdnju.\n“Da li mislite da ćemo za mučeničku smrt svog brata uzvratiti tako što ćemo udariti na ambasadora koji je žena? Udarit ćemo na one koji su imali direktnu i indirektnu ulogu. Treba da znate da će se na udaru naći svako ko je imao ulogu u tom događaju, i ovo je ozbiljna poruka”, istakao je Salami u poruci Trumpu.\nPogubljen Iranac osuđen za špijunažu za SAD i Izrael\nMahmoud Mousavi Majd je optužen da je prodavao informacije o jedinicama kojima je rukovodio ubijeni general Qassem Soleimani.\nNalog za hapšenje je dio veće iranske strategije da iznese na vidjelo vašingtonsku neiskrenost pred međunarodnom zajednicom.\nZvaničnik Revolucionarne garde: Soleimani spriječio ostavku Assada\nKomandant elitne iranske jedinice Quds je spriječio sirijskog predsjednika da pobjegne iz zemlje, kaže general Hassan Plarek.


U okviru Fejsbuk grupe Nikana.gr srpski turisti razmatrali su koja je destinacija bolja za letovanje- Turska ili Grčka. Večita polemika među srpskim turistima je da li je bolje letovati u Turskoj ili Grčkoj. Neki nikada ne bi zamenili uslugu all… »\nTelegraf pre 15 sati\nSistemske stvari jesu tema, ali su dugoročna i ne mogu da budu rešena do izbora. Te stvari mogu da se reše ako vlast nakon izbora bude rešena da priđe tim izmenama - napominje izvršni direktor CeSID-a. U ponedeljak će na Fakultetu političkih nauka… »\n"To je podmetnuta priča": Dodik: Ovaj narod NATO je bombardovao i nisam spreman da dam saglasnost za taj savez\nSrpski član Predsedništva BiH Milorad Dodik izjavio je da je priča o NATO izmišljena i podmetnuta pod priču o formiranju vlasti na nivou BiH da bi se legitimnim predstavnicima Srba, koji su dobili apsolutnu većinu na izborima, onemogućilo da budu u… »


Malta - Holidayes\nMalta putovanje 2021\nGOZO, KOMINO, VALETA\nOva ostrvska država u Sredozemnom moru je poznata po svojim predivnim plažama, zanimljivim lokacijama, skrivenim uvalama, ali i po bogatom kulturnom nasleđu. Čine je tri glavna ostrva: Malta – najveće i najnaseljenije ostrvo ove države, Gozo – drugo po veličini ostvo arhipelaga i Komino – malo i gotovo nenaseljeno ostrvo, koje je danas zaštićeno kao prirodni park.\nLuksuzni hotel je udaljen samo 15 min od glavnog grada Valete. Gosti mogu uživati u Spa centru “Five Senses Myoka Spa”, kao i spektakularnom pogledu na marinu. Pored toga, u jednom od brojnih restorana možete se prepustiti vrhunskim gastronomskim specijalitetima. Međunarodni aerodrom Malta je udaljen oko 15 km.


Izložba "Elekova fabrika - 110 godina šećerane u Zrenjaninu" - RTV Santos\nIzložba „Elekova fabrika – 110 godina šećerane u Zrenjaninu“\nIzložba „Elekova fabrika – 110 godina šećerane u Zrenjaninu“ biće otvorena u sredu, 18. avgusta 2021. godine, sa početkom u 12 časova u prostoru Malog salona Narodnog muzeja Zrenjanin.\nVrstan stručnjak za gajenje šećerne repe i njenu preradu, češki Jevrejin, Viktor Elek u Veliki Bečkerek (Nagybecskerek) je pristigao 1911. godine, pre 110 godina, na poziv osnivača Fabrike šećera, kako bi svojim radom osnažio tim stručnjaka koji se već formirao oko nove fabrike u izgradnji. Marljivim i stručnim radom ubrzo je došao na čelo ovog industrijskog preduzeća, te je među bečkerečanima postao sinonim za šećeranu, koju su ubrzo prozvali Elekovom fabrikom.\nKompleks Fabrike šećera u Velikom Bečkereku izgrađen je 1911. godine, prema ambicioznom projektu renomiranog češkog arhitekte Viktora Beneša, na perifernom potezu između reke Begej i železničke stanice Fabrika. Sledeći najaktuelnije urbanističke ideje onog vremena, Beneš je kreirao izuzetnu prostorno-funkcionalnu celinu, postavljajući veoma visoke programske, tehnološke, estetske, pa i ekološke, standarde u oblasti projektovanja industrijskih preduzeća. Bečkerečka šećerana, u svakom pogledu koncipirana u skladu sa ondašnjim evropskim trendovima, važila je za najmoderniju fabriku u regionu tokom nekoliko potonjih decenija.\nIzložba će biti otvorena u sklopu obeležavanja komemoracije povodom osamdesete godišnjice deportacije Jevreja iz Zrenjanina i Banata. Organizator je Jevrejska opština Zrenjanin, a autori izložbe su Ferenc Nemet, Anica Draganić i Maria Silađi. Nadležni kustos je Biljana Dimkić Krčmar, istoričarka umetnosti u Narodnom muzeju Zrenjanin.\nPrethodnoProslava olimpijske medalje Zarubija Datunašvilija\nSledeće„Cirkuzanti“ rešili zebrino stambeno pitanje\nIzložba grafika „Fosilizacija“ u Malom salonu Narodnog muzeja Zrenjanin\n12. januara 2022.\t11:23\nStručna vođenja kroz izložbu „Merak mi je…“\n11. januara 2022.\t09:59


Ruski „tupoljevi“ izveli let iznad Tihog i Severnog ledenog okeana /video/ - Sputnjik Srbija\n03:41 11 April 2021\n16:47 14.03.2020 (osveženo 16:56 14.03.2020) Preuzmite kraći link\nKako se navodi, tokom leta, koji je trajao 12 časova, letelice su prešle više od 5.000 kilometara.\n„Piloti su demonstrirali letačke veštine iznad prostora bez orijentira i usklađenost akcija tokom pilotiranja u uslovima odsustva kopnenih navigacionih sredstava“, navodi se u saopštenju.\nLetelice su pratili lovci MiG-31BM ruske Pacifičke flote.\nIz ruskog Ministarstva su naglasili da se let odvijao uz strogo poštovanje međunarodnih pravila korišćenja vazdušnog prostora. Let se sprovodio u okviru programa borbene obuke posade aviona Tu-142 u zimskom periodu.\nPodsetimo, ranije su dva aviona Tu-142 Pacifičke flote izvela 12. časovni let iznad neutralnih voda Čukotskog i Boforovog mora, kao i let iznad Norveškog mora uoči početka vojnih vežbi NATO-a\nPacifička flota Rusije, Ruska Pacifička flota, ruski avioni, let, Tu-142


BESPLATNI ZIMSKI SADRŽAJI ZA SURČINSKE OSNOVCE – Opština Surčin\nBESPLATNI ZIMSKI SADRŽAJI ZA SURČINSKE OSNOVCE\nby\tadmin\t/ 29 January 2019\t/ Published in 2019, Vesti, Surčin\nObaveštavamo Vas da se u periodu trajanja zimskog raspusta 2019. godine organizuju dve besplatne škole sporta za sve osnovce sa teritorije GO Surčin u saradnji sa Sekretarijatom za sport i omladinu grada Beograda.\nSportski balon Integral u periodu od 10.00 – 14.00 časova omogućiće deci da treniraju mali fudbal, atletiku ili male olimpijske igre.\nSportska sala u Boljevcima omogućiće deci bavljenje odbojkom, košarkom ili džudom takođe u periodu od 10.00-14.00 časova.\nSa decom će raditi licencirani sportski stručnjaci koji će se potruditi da deca zavole i usvoje sportske navike.\nFebruar je takođe planiran za realizovanje takmičenja u košarci u organizaciji Saveza za školski sport i škola, krajnji rok po kalendaru je 20. mart. O vremenu održavanja obavestićemo sve građane kada dobijemo tačne datume održavanja takmičenja.


Stolica saopštio spisak za duele sa Estonijom i Rusijom - povezane vesti - Naslovi.net\nSlede ključni mečevi, Stolica objavio spisak!\nSelektor mlade reprezentacije Srbije objavio je spisak igrača na koje računa na mečevima protiv Estonije i Rusije u okviru kvalifikacija za Evropsko prvenstvo. Jako loš start reprezentacije Srbije u kvalifikacijama za Evropsko prvenstvo za igrače do… »\nSpisak mladih za Estoniju i Rusiju: Nema Vlahovića i Račića, povratak Terzića\nSelektor Stolica objavio imena kandidata za možda i ključne duele. Posle očajnog starta kvalifikacija, koji je rezultirao smenom Neška Milovanovića, mlada reprezentacija Srbije se donekle vratila u igru za Plasman na Prvenstvo Evrope. Oktobarski… »\nStolica saopštio spisak za duele sa Estonijom i Rusijom\nSelektor mlade reprezentacije Srbije Ilija Stolica saopštio je spisak igrača za duele protiv Estonije i Rusije u Nišu u kvalifikacijama za Evropsko prvenstvo. Poziv su dobili golmani Marko Ilić, Dušan Marković i Đorđe Petrović, igrači odbrane… »\nObjavljen spisak: Ilija Stolica saopštio na koga računa za kvalifikacione mečeve sa Estonijom i Rusijom


Počele smene u niškoj policiji\nOdlukom rukovodstva MUP-a i Direktorata policije Srbije smenjeno je više službenika iz rukovodstva PU Niš.\nPolicijski sindikat poziva na odgovornost starešine\nNPSS traži da se procesuiraju starešine u PU u Nišu zbog samoubistva koleginice iz Niša. Saopštenje prenosimo u celosti.\nGrekulović: Bezbednost u Nišu podignuta na viši nivo\nRazlog zašto policajci u Nišu nose puške je isključivo preventivni, kazao je načelnik policijske uprave u Nišu, Srđan Grekulović.\nU Bovanskom jezeru, između Aleksinca i Sokobanje, danas se utopio muškarac čije su godine i identitet za sada nepoznati.\nPirot Preševo Dragana Sotirovski Skupština grada Niša Vlada Republike Srbije investicije Vladičin Han Gradina Aleksinac saobraćaj ubistvo policija Klinički centar Niš Medijana gradska opština DS Niška Banja Zoran Perišić Dom zdravlja Leskovac poplava Prokuplje Darko Bulatović SPC Koronavirus košarka recept Kuršumlija Vranje Beograd Južna Srbija Info Tržnica JP Klinički centar Radnički FK Niš studenti SNS saobraćajna nezgoda Aleksandar Vučić Goran Cvetanović fudbal


Zahtjev za poštivanjem odredbi Statuta Grada Sarajeva - Klix.ba\nNeformalna grupa građana, koji se potpisuju kao Građani Sarajeva, zahtijeva da se prilikom izbora gradonačelnika Sarajeva u potpunosti ispoštuju odredbe Statuta Grada.\nOni u saopćenju za javnost upozoravaju kako su građani glavnog grada BiH ovih dana svjedoci "drske političke manipulacije i svjesnog kršenja odredbi zakona".\nPojašnjavaju da je riječ o postupku i načinu kandidiranja gradonačelnika Sarajeva, kojim se građani na vrlo perfidan i bezobrazan način, nominiranjem kandidata i člana SDP-a Alije Behmena, te širenjem i zagovaranjem njegove kandidature kao jedine ispravne i logične, dovode pred svršen čin i obmanjuju.\n-Građani Sarajeva treba da znaju da, prema odredbama Statuta grada Sarajeva, za gradonačelnika može biti izabran svaki građanin BiH koji ima biračko pravo, te da Gradsko vijeće bira gradonačelnika odlukom većine glasova izabranih gradskih vijećnika, navode Građani Sarajeva.\nNapominju da u proteklom mandatu gradonačelnica nije postigla odgovarajući nivo odgovornosti u vršenju povjerene dužnosti, te da građani Sarajeva više nikada neće dozvoliti ponavljanje neprincipijelnosti, neodgovornosti i nepoštivanje vlastitog identiteta.\nTakođer, ističu kako neće dozvoliti političke ujdurme, koje pokušavaju da kroje političke organizacije, bez obzira sa koje adrese one dolaze.


Ministarstvo poljoprivrede: Sazvan hitan sastanak povodom aktuelnog problema krivolova – Borba\nPovodom aktuelnog problema krivolova, ministar poljoprivrede, šumarstva i vodoprivrede Aleksandar Stijović, sa saradnicima, državnom sekretarkom Nikolinom Mišnić i načelnikom Direkcije za lovstvo Milošem Jankovićem, sazvao je hitni sastanak.\nSastanak je održan zbog aktuelnog problema krivolova, a sa posebnim osvrtom na slučaj koji se juče desio u Beranama, kada je ubijena mečka, a nije poznato šta se desilo sa mladuncima.\nTakođe, u jučerašnjem danu ubijena je i sova ušara u Podgorici, dok je prije nekoliko dana ubijena srna sa lanetom, kao i dva bjeloglava supa sa satelitskim transmiterima iz Hrvatske, a zabilježeni su i drugi slučajevi stradanja divljači i ptica počinjeni od NN lica na teritoriji Crne Gore.\nPrvi potez će biti pokušaj spašavanja mečića. Akcija će biti sprovedena u toku sutrašnjeg dana, kojom prilikom će ministar, sve nadležne službe (inspekcijske i lokalne), lokalna udruženja na terenu i zainteresovani građani u Beranama preduzeti sve neophodne mjere u cilju pronalaženja i zaštite mladunaca, koji nijesu dovoljno odrasli za samostalno preživljavanje u divljini.\nMinistarstvo će zatražiti izjašnjenja od odgovornih lica i institucija nakon čega će inicirati inspekcijski nadzor u Beranama.\nU saradnji sa MUP-om ovo Ministarstvo radiće na rješavanju problema korišćenja vatrenog oružja u lovu, kao i usaglašavanja broja registrovanog oružja sa brojem korisnika koji plaćaju lovačku članarinu da bi se došlo do podatka koliko oružja je u zloupotrebi.\nMinistar je istakao da će svaki vid krivolova biti procesuiran. Najavljeno je preispitivanje lovačkih nadoknada, korišćenja lovačkog oružja kao i lovačkih pasa u lovu, način lova u lovištima posebne namjene i dr.\nSudanski izbjeglica ubio imigracionog službenika u Francuskoj


Milanče Aćimovć izabran za predsednika Skupštine opštine Petrovac na Mlavi. Predsednik opštine ponovo Duško Nedinić - Portal035\nERIĆ postigao dogovor sa velikom NEMAČKOM kompanijom\nODRŽANA KONSTITUTIVNA SEDNICA SKUPŠTINE GRADA U JAGODINI\nMilanče Aćimovć izabran za predsednika Skupštine opštine Petrovac na Mlavi. Predsednik opštine ponovo Duško Nedinić\nU sali Kulturno prosvetnog centra danas je održana konstitutivna sednica Skupštine opštine Petrovac na Mlavi. Za predsednika Skupštine opštine Petrovac na Mlavi izabran je Milanče Aćimović sa liste „Aleksandar Vučić – za našu decu.“ kome je ovo drugi mandat na ovoj funkciji, a za zamenika je izabran Dragan Marinković sa liste „Ivica Dačić – Socijalistička partija Srbije, Jedinstvena Srbija – Dragan Marković Palma“. Za sekretara Skuštine opštine reizabrana je Milica Marković, diplomirani pravnik iz Petrovca na Mlavi.\nPre početka glasanja za funkcionete zakonodavne vlasti izvršen je izbor verifikacionog odbora nakon čijeg izveštaja su potvrđeni mandati 50 odbornika, koliko broji Skupštinema opštine Petrovac na Mlavi.\nDuško Nedinić i u novom mandatu dobio poverenje apsolutne većine odbornka SO Petrovac na Mlavi\nNakin izbora održanih 21. juna, lokalna lista “Aleksandar Vučić – za našu decu.“ je osvojila 35 mandata, lista” Ivica Dačić – Socijalistička partija Srbije, Jedinstvena Srbija – Dragan Marković Palma“ – 9 mandata, “Grupa građana – SOP – Spasimo opštinu Petrovac na Mlavi“ – 4 mandata i Vlaška stranka most 2 mandata.\nZa predsednika opštine Petrovac na Mlavi ponovo je izabran Duško Nedinić sa liste „Aleksandar Vučić – za našu decu.“, kome je ovo drugi mandat, a za zamenika predsednika opštine, takođe je za drugi mandat, ponovo izabran Goran Ristić sa liste “Aleksandar Vučić – za našu decu.“\nU Opštinsko veće opštine Petrovac na Mlavi izabrani su: Saša Živojinović, Stefan Jovanović, Slobodan Milošević, Ivan Sokolović, Igor Cvetanović , Dragan Kuzmanović, i Draško Miljković.


Hotel APP „GOLDEN SUN“ - Skyline travel\nHotel APP „GOLDEN SUN“\nHOTEL APP „GOLDEN SUN“ je po svojoj lokaciji, privatnosti, blizini mora (oko 130 metara) kao I centra (oko 200 metara), jedan od najtraženijih objekata u Pefkohoriju.\nHOTEL APP „GOLDEN SUN“ je po svojoj lokaciji, privatnosti, blizini mora (oko 130 metara) kao I centra (oko 200 metara), jedan od najtraženijih objekata u Pefkohoriju. U sklopu hotela-apartmana nalazi se recepcija, BAZEN, pool bar, I izuzetno lepi I moderni studiji i apartmani. U ponudi su dvokrevetni studiji, trokrevetni studiji, 1/3+1 studiji, kao I trokrevetni apartmani i 1/3+1 apartmani, koji se nalaze na prvom spratu ove prelepe vile. Izuzetna za porodice sa decom, kao i za parove i individualne turiste i prijatelje.\nSADRŽAJ 1/2 i 1/3 STUDIA: Kuhinja koja ima frižider, rešo na struju, aspirator, posuđe i pribor, mali sto za ručavanje, kupatilo, francuski ležaj dimenzija 190x145cm (1/3 studio poseduje i sofu za jednu osobu), orman, toaletni sto sa ogledalom, noćni stočić, SAT/TV, klima uređaj, terasa sa garniturom za sedenje.\nSADRŽAJ 1/3+1 STUDIA: Kuhinja opremljena:frižider, rešo na struju, aspirator, posuđe i pribor, mali sto za ručavanje , kupatilo, francuski ležaj i sofa na razvlačenje, orman, toaletni sto sa ogledalom, noćni stočić, SAT/TV, klima uređaj, terasa sa garniturom za sedenje.\nSADRŽAJ 1/3 i 1/3+1 APP: Soba za spavanje sa dva standard spojena ležaja, jedna sofa u kuhinjskom delu (a kod app 1/3+1 je tu sofa na razvlačenje), kuhinja opremljena: frižider, rešo na struju, aspirator, posuđe i pribor, mali sto za ručavanje , kupatilo, orman, toaletni sto sa ogledalom, noćni stočić, SAT/TV, klima uređaj, terasa sa garniturom za sedenje.


U stroju Vojske Srbije 300 profesionalnih vojnika do kraja ove godine, naredne jos 1.500 vojnika – Info Centar Juga\nNa inicijativu ministra odbrane Zorana Đorđevića, pokrenuta je procedura za prijem 300 profesionalnih vojnika do početka novembra ove godine, dok se naredne godine očekuje prijem još 1.500 vojnika u Vojsku Srbije, saopštilo je danas Ministarstvo odbrane.\nDo sada je u 2016. godini primljeno 95 profesionalnih vojnika, dok se na obaveštenje o prijemu profesionalnih vojnika u Specijalnu brigadu, koji se primaju iz redova vojnika u rezervi iz evidencije regionalnih centara Ministarstva odbrane, u roku od dve nedelje odazvalo 255 kandidata, navedeno je un saopštenju.\nU profesionalnu vojnu službu mogu da budu primljeni samo kandidati koji su prethodno odslužili vojni rok sa oružjem, a Ministarstvo odbrane i Vojska Srbije od decembra ove godine uspostavljaju novi način dobrovoljnog služenja vojnog roka sa oružjem, koje će trajati šest meseci.\nJedan od benefita predviđenih za nove vojnike jesu veće novčane naknade u poslednja tri meseca služenja vojnog roka, kaže se u saopštenju Ministarstva odbrane.\nDolijao posle 17 krađa\nLebane – Konjino: Dve osobe povređene u saobraćajnoj nezgodi


Školski portal ‐ Svetska iskustva ‐ Škole u Engleskoj decu uče o mentalnom zdravlju\nŠkole u Engleskoj se spremaju da ubace novi predmet koji se decu učiti kako da poboljšaju svoje mentalno zdravlje.\nUčenici u Engleskoj već uče matematiku, nauku i istoriju, ali stotine škola se sprema da u tradicionalni sistem školovanja uključi novi predmet – “mindfulness”, koji će decu da uči kako da poboljšaju svoje mentalno zdravlje.\nBritanska Vlada je saopštila da će u 370 engleskih škola, đaci raditi sa ekspertima kako bi naučili tehnike opuštanja, vežbe disanja i druge metode koje će im pomoći da “regulišu” svoje emocije.\nCilj programa je da uoči koji pristupi su najbolji za prilagođavanje mladih ljudi svetu neverovatno brzih promena. Iz Vlade navode da je ta studija, koja će trajati do 2021. godine, jedna od najvećih te vrste u svetu.\nBritanski sekretar za obrazovanje Damijan Hinds rekao je da će deca od početka osnovne škole postepeno biti uvođena u pitanja mentalnog zdravlja, dobrobiti i sreće.\nInicijativa je pokrenuta nekoliko meseci nakon ankete koju je sproveo Nacionalni servis za zdravlje, a koja je utvrdila da jedno od osmoro dece u Engleskoj, između pet i 19 godina pati od nekog mentalnog poremećaja.\nSvakog dana deca se bore sa pritiscima na raznim poljima, što može izazvati mnoge probleme. Kako ističu, nije cilj programa da se deca trenutno osete bolje već da se na taj način bolje “opreme” za kasniji život i nauče kako da se bore sa stresom.


Sojaprotein nastavlja ulaganja\nBEOGRAD - Izgradnja Sojaproteinove [SJPT] fabrike tradicionalnih sojinih koncentrata biće gotova u septembru a proizvodnja treba da počne do kraja godine, najavili su danas iz bečejske kompanije na Beogradskoj berzi.\nU taj projekat ukupne vrednosti 22,5 miliona evra u prošloj godini su uložena četiri miliona, rekla je direktorka Sojaproteina Branislava Pavlović dodajući da je ulaganje računajući i četiri meseca ove godine dostiglo šest miliona.\nOna je na Danu listiranih kompanija na srpskom tržištu kapitala kazala da se investicija 70 odsto finansira kreditom a ostalo iz sopstvenih sredstava.\nPredstavljajući kompaniju investitorima na Beogradskoj berzi Pavlović je kazala da će ukupan kapacitet nove fabrike biti 70.000 tona sojinih koncentrata godišnje.\nZa iduću godinu planirana je izgradnja pogona za pretvaranje tradicionalnih u funkcionalne sojine koncentrate u koju će, uključujući i opremu, biti uloženo 19,5 miliona evra.\nFunkcionalni sojini koncentrati predstavljaju proizvod više faze prerade u odnosu na tradicionalne koncentrate. Taj proizvod ima najviša nutritivna svojstva i koristi se u mesnoj industriji kao zamena za proteine životinjskog porekla.\nKapacitet pogona biće 15.000 tona funkcionalnih sojinih koncentrata godišnje i kompletno je namenjen izvozu.\nDirektorka vodećeg preradjivača soje u centralnoj i jugoistočnoj Evropi naglasila je da Sojaprotein proizvodi isključivo genetski nemodifikovane proizvode.\nSojaprotein sada proizvodi ukupno 230.000 tona proizvoda godišnje od čega je najviše sojine sačme - 150.000 tona.\nKada novi pogoni počnu da rade, godišnja proizvodnja će ostati 230.000 tona ali će struktura proizvoda biti izmenjena - sojina sačma će biti kompletno izbačena u korist koncentrata.\nPavlović je rekla i da je Sojaproteinov izvoz u prvom ovogodišnjem kvartalu povećan 48 odsto gledano prema kvantitetu dok mu je vrednost porasla 100 odsto, na 11 miliona evra.\nOd početka godine cena akcije Sojaproteina, sa A listinga berze, porasla je 18 odsto a prosečan dnevni promet u tom periodu je bio 3,3 miliona dinara.\nTrenutno akcija bečejskog preradjivača soje košta 992 dinara prema maksmalnih u poslednjih godinu dana 1.050 dinara i minimalna 642 dinara.\nU Srbiji 12 novih nemačkih firmi\nNemački ambasador u Srbiji Volfram Mas rekao je da je od početka godine više od 12 kompanija ili počelo da pokreće poslovanje u Srbiji ili je to najavilo.\nMas je rekao da su prošle godine, iako su se još osećale posledice finansijske i ekonomske krize, nemačke kompanije investirale u Srbiju 60 mil EUR.\n- Interesovanje raste i to osetno. Prošle godine smo i dalje bili pod uticajem ekonomske i finansijske krize. Ipak smo i u tako teškoj godini imali 60 mil EUR vredne investicije ovde u okviru 10 kompanija koje su došle i investirale. Iako je tek april 2011. već je više od 12 kompanija koje su ili u procesu pokretanja poslovanja ili su nagovestile da to planiraju - rekao je on.\nMas je rekao da je Srbija relativno malo tržište i da je malo verovatno da će velike kompanije doći u Srbiju samo zbog srpskog tržišta. - Ako dođu ovde, to će učiniti kako bi proizvodili nešto što bi moglo da se proda na širem tržištu. To ujedno predstavlja prednost i za Srbiju jer će poboljšati trgovinski bilans Srbije. Uvek treba imati to na umu i onda treba videti gde je ovde potencijal - rekao je on.\nNemački ambasador je naveo da je ukupna vrednost investicija nemačkih kompanija u Srbiji od 2000. do danas dostigla skoro 2 mlrd EUR.\nOn je rekao da je Nemačka, ako se u obzir uzmu i izvoz i uvoz, prvi trgovinski partner Srbije, a da, ako se u obzir uzmu pojedinačno, na drugom mestu.\n- Naši ekonomski odnosi sa Srbijom su dobri ali ima dosta toga što može biti još bolje i mislim da smo na dobrom putu u tom smislu - rekao je on.\nNemački ambasador je rekao da se, što se tiče interesovanja nemačkih kompanija za ulaganja u Srbiju, situacija bitno promenila u odnosu na početak njegovog mandata pre tri godine i da će što više nemačkih kompanija bude dolazilo Srbija postajati u Nemačkoj sve privlačnija za ulaganja.\nMas je ocenio da privredni potencijal Srbije leži u poljoprivredi, obnovljivim izvorima energije i turizmu.\nOcenio je da poljoprivredni potencijal Srbije nije dovoljno iskorišćen i da bi proizvodnje organske hrane mogla biti dobra prilika za Srbiju i za izvoz, kao i da bi zemlja mogla bolje da iskoristi hidro energiju i energiju vetra.\nNemački ambasador je rekao i turizam "može da stvori prilike za zapošljavanje mnogih" u Srbiji, istakavši da ne govori o masovnom turizmu već o alterantivnim vidovima turizma.


Spasa nam nema, propasti ne možemo\nNaslov: Spasa nam nema, propasti ne možemo Pon 10 Jun - 21:29\nIstraživanje javnog mnjenja pokazuje da većina građana ne veruje da će Srbija bankrotirati, protiv su zamrzavanja plata i penzija, ali i prodaje državnih firmi.\nSudeći po istraživanju koje je sprovela Nina medija za TV Prva "spasa nam nema, propasti ne možemo", jer građani ne dele mišljenje ekonomista o tome kako bi Srbija mogla da se suprotstavi ekonomskoj krizi, ali ni njihove crne slutnje o mogućem bankrotu.\nNa pitanje da li će Srbija da bakrotira u narednom periodu 53,8 odsto građana odgovorilo je da neće, 26,4 odsto ispitanika muče mračne misli i odgovorilo je sa "da", dok 19,8 odsto njih nije znalo odgovor.\nMeđutim, broj onih koji su protiv zamrzavanja plata u državnom sektoru i penzija je veliki, a upravo to je opcija koju Vlada Srbije razmatra kao jednu od mera borbe protiv krize.\nTako je na pitanje da li treba da se zamrznu plate u javnom sektoru i penzije 60,5 odsto anketritanih odgovorilo da ne treba. Da treba zamrznuti plate koji se isplaćuju iz budžeta, ali ne i penzije smatra 18,5 odsto učesnika istraživanja. I plate i penzije bi zamrznulo 15,7, a samo penzije 0,7 odsto ispitanih, dok odgovor na to pitanje nema 4,6 odsto njih.\nZanimljivo je i da je ogromna većina građana protiv prodaje državne imovine zarad popunjavanja budžetske rupe.\nNa pitanje da li treba prodavati državnu imovinu da bi se spasao budžet čak 91,6 odsto je odgovorilo "ne", a tek 8,4 odsto reklo je "da".\nMalobrojni koji smatraju da treba spasavati budžet prodajom imovine prvo bi prodali "Telekom", sledeća na spisku je Železara u Smederevu, slede propale firme, JAT, EPS...\nIstraživanje je za TV Prva telefonski sprovela agencija Nina medija u periodu od 5. do 7. juna na uzorku od 1.222 ispitanika.


Srebrenica dobija novi inspirativni mural\nHome / Kultura&obrazovanje / Srebrenica dobija novi inspirativni mural\nBy eSrebrenica.ba on 20. June 2017.@esrebrenica\nItalijanski umjetnik poznat kao Manu Invisible večeras je počeo pripremu za novi mural koji će se nalaziti na glavnoj magistralnoj saobraćajnici, odmah pored osnovne škole.\nNa muralugrafitu pisaće “SVIJEST”, kombinovanim ćiriličnim i latiničnim alfabetom kako bi se sa Balkana, Srebrenice poslala pozitivna poruka koju će ovaj umjetnik kreirati.\n“Srebrenicu smo izabrali zbog dešavanja iz rata, ali i zbog toga što smo upoznali Irvina Mujčića koji nam je bio odličan vodič i koji nas je upoznao sa pravom stranom Srebrenice i njenim ljepotama”, kaže Manu Invisible, koji se u javnost predstavlja umjetničkim imenom i sa maskom na licu.\nPrema njegovim riječima, motivi ovog murala su ljudi koji su uvijek podijeljeni, a mural će činiti i jezero Perućac i rijeka Drina koja predstavljaju narode sa obje strane, BiH i Srbije.\n“Ovaj kraj ima izuzetno lijepu prirodu i moja želja je da im skrenem pažnju na ono što imaju, da je čuvaju ali i da ih vratim prirodi jer tako će oni biti bliži ljudima”, priča ovaj umjetnik.\nSvako slovo biće visoko dva metra, dok će mural biti dugačak do 12 metara i trebao bi biti gotov u četvrtak veče.


Njemački savez novinara preporučio da se ne koriste Google i Yahoo\nNjemački savez novinara (DJV) preporučio je novinarima da za sada ne koriste Google i Yahoo ni za pretragu niti za slanje elektronskih poruka.\nPovod za ovakvu preporuku su izvještaji koje danas objavljuju njemački mediji, a iz kojih proističe da se elektronska komunikacija preko ova dva provajdera našla na meti američkih tajnih službi.\nU saopćenju Saveza njemačkih novinara se preporučuje da se, kako za novinarska istraživanja tako i za slanje elektronske pošte, koriste "druge mašine za pretragu i provajderi za koje se na osnovu dosadašnjih saznanja može reći da važe kao sigurni".\n"Ondje gdje je to moguće novinari treba sami da izvuku pouke i promijene način rada", naveo je Michael Konken, šef DJV-a, ocjenjujući da su "apeli vladama da garantuju slobodu izvještavanja i zaštitu izvora informacija očito ostali nedjelotvorni".\nKonkretne alternative DJV u saopćenju ne nudi, ali njemački mediji citiraju naknadne preporuke portparola Saveza novinara da bi alternativa mogli da budu provajderi sa sjedištem u Evropi ili Njemačkoj. (Beta)


Niška televizija » Od uvođenja „belih“ i „crnih“ lista broj povreda na radu smanjen za trećinu\nOd uvođenja „belih“ i „crnih“ lista broj povreda na radu smanjen za trećinu\nObjavljeno 18.10.2015. 18:32\nOd uvođenja „belih“ i „crnih“ lista u oblasti građevinarstva, povećan je broj kompanija na „beloj“ listi, kao i broj zaposlenih na neodređeno vreme u rangiranim firmama, dok je broj povreda na radu smanjen za trećinu, saopštilo je danas Ministarstvo građevinarstva, saobraćaja i infrastrukture. „Crne“ i „bele“ liste izvođača radova uspostavljene su sa ciljem da se uvede red i zaštite radnici u oblasti građevinarstva.\nNa „belim” i „crnim” listama nalaze se preduzeća čija je delatnost izgradnja, rekonstrukcija, održavanje i zaštita državnih puteva u Srbiji, kao i privredna društva koja se bave delatnošću nadzora, projektovanja i dobavljači po drugim osnovama. Za šest meseci, od 23. decembra 2014. do 30. juna 2015. godine, broj zaposlenih na neodređeno povećan je za hiljadu, sa 21.193 na 22.104, navodi se u saopštenju. Na „beloj“ listi u junu nalazilo se 388 kompanija, 61 više nego u decembru, dok je broj preduzeća na „crnoj“ listi smanjen sa 213 na 197, naveo je kabinet potpredsednice Vlade i ministarke građevinarstva Zorane Mihajlović. Tokom aprila, maja i juna registrovano je manje povreda na radu – 83, naspram 124 u oktobru, novembru i decembru 2014. godine. U istom periodu, prepolovljen je i broj radnika „na crno“ koje su otkrile inspekcije, sa 36 na 18.\nNa sajmu u Novom Sadu predstavljen HORES-ov hotelski vodič (VIDEO)


Boravak u Srbiji bez problema: Azilanti u Sjenici na putu ka zemlji bez rata\nNaslovnica Sjeverni Sandžak Sjenica Boravak u Srbiji bez problema: Azilanti u Sjenici na putu ka zemlji...\nSjenica – U Centru za tražioce azila u Sjenici, Srbija, trenutno je svoje utočište pronašlo 76 izbjeglica, a u ovom gradu dobijaju redovnu zdravstvenu kontrolu i njegu, smještaj i tri obroka dnevno.\nGrupa izbjeglica koja je smještena u ovom Centru na putu je ka “zemlji bez rata”, objašnjava Zlak Omar koji je preko Grčke i Makedonije, a iz rodnog Damaska, privremeno utočište od rata pronašao u Sjenici.\nOmar govori da je njihovo putovanje do Srbije bilo teško, da je grupa migranata sa kojom je on putovao najteži trenutak preživjela kada je potonuo improvizovani čamac, a cijela grupa ostala bez svega materijalnog što je posjedovala.\n“Grupa sa kojom putujem nije imala većih problema u Srbiji, ljudi su nas dobro prihvatili i razumjeli su naše probleme. Nemam tačno određenu zemlju koja je moj krajnji cilj, svakako da je to neka zemlja u kojoj nema rata i u kojoj ću moći ponovo da se spojim sa svojom porodicom”, dodaje Omar.\nOn nam objašnjava da su zaposleni u Centru u Sjenici ljubazni, da svake večeri tokom mjeseca ramazana pripremali iftare i sehure za muslimane koji poste, a da se danju u Centru druže i razgovaraju o svemu.\nKoordinator Centra u Sjenici Fiko Hamidović istakao je da Centar trenutno može da primi maksimalno 150 osoba, ali da se taj kapacitet može, po potrebi, proširiti i na 200.\n“Organizujući razne kulturno-zabavne programe pokušavamo da pružimo izbjeglicama što topliju atmosferu dok borave kod nas. Potrudićemo sa da i ove godine organizujemo svečani bajramski ručak, a da na taj način azilantima obezbjedimo što udobniji boravak i prazničnu atmosferu tokom Bajrama”, dodao je Hamidović.\nTražioci azila dobro su se uklopili u društvene aktivnosti lokalnog stanovništva, nije rijedak slučaj da se sa Sjeničanima druže u gradu i zajedno nastupaju na amaterskim sportskim takmičenjima.


Haradinaj: Takse ostaju do 2022. ukoliko ne bude garancija za sporazum | N1 Srbija\nHaradinaj: Takse ostaju do 2022. ukoliko ne bude garancija za sporazum\nPremijer Kosova Ramuš Haradinaj izjavio je da visoko ceni Sjedinjenje Američke Države, ali i dodao da taksa koja je uvedena za proizvode iz Srbije i BiH neće biti ukinuta do 2022. ukoliko, kako je rekao, ne bude garancije za sporazum o međusobnom priznanju u određenom roku.\nPosle sednice Vlade Kosova, Haradinaj je novinarima potvrdio da je preko ambasadora SAD u Prištini dobio zahtev američke administracije za suspenziju taksi na uvoz proizvoda iz Srbije i BiH.\nPo navodima medija, to je uslov za njegov odlazak na Molitveni doručak u Vašingtonu 7. februara.\nHaradinaj je naveo i da SAD nisu orijentisane ka promeni granica ili teritorija između Kosova i Srbije.\nGovoreći o razlozima zbog kojih mu nije odobrena američka viza, Haradinaj je rekao da i pored toga što je dobio poziv da prisustvuje Molitvenom doručku, neće ići na taj događaj koji organizuje predsednik SAD zbog klime koja je stvorena oko taksi.\n"DSK je dobrodošla u Vladu Kosova"\nPremijer Kosova izjavio je i da će o mogućnostima uključivanja Demokratskog saveza Kosova u vladu razgovarati sa koalicionim partnerima, ali da lider te partije Isa Mustafa treba da pojasni šta je mislio pod rekonfiguracijom institucija Kosova.\n"Što se tiče vlade, ja nemam prava da iznosim svoje mišljenje, jer sam u koaliciji i konsultovaćemo se sa koalicionim partnerima šta misle o toj opciji", kazao je Haradinaj i pozvao lidera DSK Isu Mustafu da se izjasni šta podrazumeva pod rekonfiguracijom.\nRamuš Haradinaj Sjedinjene Američke Države takse Kosovo\nGde nadje bas 2022 godinu, sta li mu se javilo\nPa šta? Nađite neko drugo tržište\nUkinuces ti takse ekspresnije nego sto si ih uveo.


Amović: Ništa sporno u koncesiji za HE na Drini, sve urađeno prema zakonu\n23/06/2022 | 11:17 | Autor: SRNA\nKomisija za koncesije BiH dala je mišljenje Ustavnom sudu BiH o sporu oko dodjeljivanja koncesija za izgradnju hidreoelektrana na Drini, koje su zajednički projekat Republike Srpske i Srbije, da sa stanovišta zakona i procedura nema spornih pitanja i da je zaključena prema zakonskim propisima, izjavio je danas Srni predsjedavajući Komisije Milomir Amović.\nHidroelektrane na Drini, Višegrad (foto: henadrini.com)\nAmović je rekao da Komisija nije mogla donijeti ni rješenje niti odluku već je dala mišljenje.\nOn je rekao da je Komisija utvrdila da ovdje mogu postojati tri razloga za sporna pitanja – jedan razlog je to što je riječ o podijeljenoj nadležnosti BiH i entiteta, ukoliko je koncesiono dobro u pograničnim zonama BiH sa susjednim državama.\n- Drugi razlog je to da može doći do sporova u slučaju da se koncesiono dobro prostire na oba entiteta i kada je u blizini međuentitetske linije razgraničenja, a treći je kada se zaključuju međunarodni ugovori i sporazumi kada je potreban međunarodno pravni subjektivitet BiH - dodao je Amović.\nOn je naglasio da Komisija za koncesije, razmatrajući sve akte koji su pristigli, nije mogla utvrditi niti da se radi o podijeljenoj niti zajedničkoj nadležnosti, kao ni da je riječ o međunarodnom ugovoru gdje se traži međunarodni subjektivitet BiH.\nAmović je pojasnio da Komisija za koncesije nije mogla donijeti ni rješenje niti odluku, jer Komisija nije mogla održati sjednicu zbog nedostatka kvoruma zato što je nedostajao jedan član Komisije.\n- Tako da prema zakonu i poslovniku, nije mogla da se održi sjednica, nego je održan radni sastanak gdje su preostali članovi usvojili informaciju o postupanju po ovom predmetu - dodao je Amović.\nOn je rekao da je ta informacija data Ustavnom sudu BiH na uvid i sve što je Komisija za koncesije radila u proteklom periodu.\nAmović je istakao da je u toj informaciji praktično dato mišljenje preostalih članova Komisije u vezi sa ovim sporom, navodeći da je sada na Ustavnom sudu da odluči šta i kako dalje.\nZahtjev za ocjenom ustavnosti izdavanja koncesije uputila su 24 poslanika Parlamentarne skupštine BiH, a Ustavni sud BiH je naložio Komisiji za koncesije da riješi spor.


Započeta realizacija projekta čiji je cilj unaprijeđenje metodologije razvijene za IT Girls klubove|Genesis Project\nU sklopu zajedničke UN inicijative “IT Girls” u Bosni i Hercegovini započeta je realizacija projekta “Obogaćivanje postojeće metodologije ekskluzivno razvijene za IT Girls klubove sa metodama rodno odgovornog podučavanja za inkluzivnije obrazovanje” .\nU sklopu IT girls inicijative, koju zajednički implementiraju UNDP, UNICEF i UN Women, 2019. godine u školama u Bosni i Hercegovini osnovani su IT Girls klubovi sa ciljem poticanja djevojčica da razvijaju vještine programiranja i vještine za 21. vijek.\nPraćenjem razvoja inicijative utvrđena je potreba za dodatnom eksternom podrškom nastavnicima u razvijanju rodno senzitivnijih metoda podučavanja koji predstavljaju preduslov za uključivanje većeg broja djevojčica u STEAM oblasti (nauka, tehologija, inžinjerstvo, umjetnost i matematika).\nVodeći se tim ciljem, okupili smo grupu od 6 eksperata iz oblasti rodnih studija, obrazovanja i IT-a koji će tokom 4 mjeseca trajanja projekta analizirati 10 nastavnih jedinica iz perspektive rodno odgovornog podučavanja, kreirati priručnike sa preporukama za nastavnike i edukovati nastavnike koji su dio IT Girls klubova. Rezultati analiza i priručnici kao i kratki edukativni YouTube videi će biti dostupni javno svim obrazovnim institucijama i pojedincima koji budu zainteresovani za integriranje principa rodno odgovornog podučavanja u svoje prakse.\nProjekat se izvodi uz podršku UNICEF-a i Američke agencije za međunarodni razvoj (USAID).


Vujošević: "Bogdanović lakše povređen" - Sportske.net\nVujošević: "Bogdanović lakše povređen"\nTrener crno-belih je istakao da je posle meča u Istanbulu da je zadovoljan viđenim, ali i objasnio da su povrede Gagića i Bogdanovića lakše prirode.\nNakon poslednjeg ovosezonskog meča u Evroligi u kome je Partizan poražen u Istanbulu od strane Galatasaraja rezultatom 64:55 (16:13, 24:15, 14:14, 10:13), novinarima se obratio trener crno-belih Duško Vujošević.\nOn je čestitao svom kolegi Atamanu, ali i ekipi Galatasaraja i navijačima koji su halu ispunili do poslednjeg mesta.\n"Pobeda koja Galatasaraju znači plasman u najboljih osam. Oni su bili izuzetno motivisani, hala ispunjena do poslednjeg mesta, fanatična publika, čestitam im na pobedi i plasmanu u osam najboljih u Evropi. Velika zasluga pripada i mom kolegi treneru Atamanu. Očigledno ova odlična publika ima ono što zaslužuje kroz ovaj tim."\n"Gagić nije bio u timu zbog lakše povrede i mislim da je povreda Bogdanovića, do koje je došlo na kraju utakmice, isto lakše prirode i to je jedino što nije dobro večeras. U suštini smo zadovoljni. Utakmicu smo odigrali borbeno sa željom da ostavimo dobar utisak, sa željom da dobijemo njih i u ovakvom meču, kada to nama ništa ne znači što se tiče plasmana."\n"Međutim, vrlo nam je stalo da branimo rejting i da na dostojan način reprezentujemo boje svog kluba. Bilo je i nekih grešaka koje su uputstvo za ono što treba raditi na treninzima za utakmice koje predstoje." - objasnio je Vujošević.\nPartizan se sada okreće Superligi Srbije, gde ga u ponedeljak očekuje put u Čačak i duel sa Borcem.


Lukač: Sankcionisati protivzakonito ponašanje na protestima | Banjaluka.net\n-MUP Republike Srpske će analizirati sve snimke i vidjeti sve one koji su na silu pokušali da urade bilo šta protivzakonito ili pozivali ljude da urade neki protivzakonit čin- rekao je Lukač danas novinarima u Banjaluci u pauzi proširenog Kolegijuma ministra unutrašnjih poslova Republike Srpske.\nLukač je rekao da je policija na protestima radila apsolutno u skladu sa zakonom, te da se ponašala veoma profesionalno i dostojanstveno.\n-Nikome nije bilo u cilju da tuče narod, te da na bilo koji način isprovocira narod da bilo ko od pojedinaca napravi incident- istakao je Lukač.\nLukač je rekao da nijedan policajac nije gurnuo predsjednika Saveza sindikata Republike Srpske Ranku Mišić dok je ona bila ispred kordona, već da je masa iza nje pogurala i oborila je na zemlju.\n-Nijedan policajac nije udario Mišićevu, kako se to željelo predstaviti na blogovima i određenim portalima. Mišićeva je više puta ulazila u parlament i policija joj to nije zabranila nijednog momenta- rekao je Lukač.\nOn je rekao da je parlament Srpske objekat koji se posebno obezbjeđuje, te da niko ne može na silu da uđe u Narodnu skupštinu i da dozvoli nešto što se desilo u Federaciji BiH, te u drugim zemljama gdje su zapalili institucije.\n-Policija Srpske čuva svoje institucije i mora omogućiti da funkcionišu. Parlament Srpske je najviši zakonodavni organ Republike i bez nje nema Republike Srpske- istakao je Lukač.\nLukač smatra da novinar Slobodan Vasković na svom blogu, “naročito ove godine, poziva na rušenje institucija Republike Srpske, podriva institucije Srpske, naročito MUP Republike Srpske”.\n-Vaskovićev vrhunac ove godine na njegovom blogu bili su ovi protesti, a mnogi su to prenijeli. Dezinformisao je javnost da policija Republike Srpske tuče narod, da je postavila snajperiste na objekte da bi ubijali narod- ističe Lukač.\nOn je naveo da je to “podrivanje institucija Srpske, naročito MUP-a Srpske protiv koga Vasković već duže vrijeme na takav način radi da bi okrenuo narod protiv svoje policije”.\n-Policajci nisu ovdje došli sa neke druge planete. To su djeca ovog naroda. Policajci su prolivali krv za Srpsku i pravljenje njenih institucija, dok on nigdje nije prolio ni kap znoja, a kamoli krvi za Republiku Srpsku, a trudi se, zloupotrebljavajući taj blog, da maksimalno urušava MUP Srpske i okreće narod protiv policije- istakao je Lukač.\nOn je rekao da to MUP Srpske neće dozvoliti i da ubuduće neće ćutati na sve ono što Vasković piše na apsolutno neprimjeren način prema MUP-u i policajcima.\n-Koji je to policajac bio spreman da puca sa krova i ubija naše ljude i kome to može pasti na pamet- upitao je Lukač.\nOn je rekao da na održavanju ovakvih skupova sa većim brojem ljudi uvijek može da dođe do ugrožavanja skupa sa strane i da se to iskoristi za terorističke aktivnosti kako bi se napravilo “veće zlo nego što može da se desi na jednom običnom protestu”, samo ako se pogura narod i policija.


U pančevačku Hitnu pomoć jutros je stiglo savremeno sanitetsko vozilo koje je ovdašnji Dom zdravlja dobio od Ministarstva zdravlja i Vlade Republike Srbije u okviru projekta „Hitne intervencije”.\n– Ovo vozilo je kompletno opremljeno najsavremenijom opremom, ima EKG aparat, defibrilator, aspirator, boce sa kiseonikom i sve što je potrebno kako bi se pacijenti zbrinuli na licu mesta. Ova donacija je za našu ustanovu od ogromnog značaja, jer ovakav sanitet u velikoj meri popravlja naš kvalitet rada i efikasnost u oblasti gde je to najvažnije, a to je hitno zbrinjavanje životno ugroženih pacijenata – istakla je dr Zorica Stokić, direktorka Doma zdravlja Pančevo.\ndr Zorica Stokić\nNa nivou cele Srbije u okviru istog projekta do sada je podeljeno preko 330 istih vozila.\nDoktor Zoran Manasijević, specijalista urgentne medicine i načelnik Službe hitne medicinske pomoći, istakao je da proširenje voznog parka ove urgenetne službe mnogo znači i pacijentima i lekarima.\n– Hitna pomoć zavisi od saniteta, to je naše osnovno sredstvo za rad. Tokom ove godine smo dobili dva nova saniteta, a ovaj sada nam je najbitniji, jer sadrži kompletnu neophodnu opremu. Pored svega što je direktorka već navela, u vozilu imamo i trauma torbu za zbrinjavanje najteže povređenih u saobraćajnim udesima, kardiološku stolicu, „Spencer” nosila… To je zaista sanitet koji je po kvalitetu i opremljenosti u rangu sa svetskim najsavremenijim vozilima tog tipa – rekao je ovaj lekar.\nŠef voznog parka Hitne pomoći, Slobodan Knežević otkrio je još nekoliko detalja o novom vozilu koje je našlo svoje mesto na parkingu u Karađorđevoj ulici.\n– Radi se o vozilu Citroen Jumper L2H2 povišenog tipa, koje omogućava medicinskoj ekipi da u zadnjem delu s pacijentom obavlja sve neophodne aktivnosti na lakši i praktičniji način. Sa aspekta vozača, vozilo ispunjava sve kriterijume: poseduje klima-uređaj, navigaciju, „Webasto” grejanje i sve ostalo što je potrebno za brže stizanje do pacijenata kojima neretko život zavisi od naše hitne reakcije.\nU Hitnoj pomoći kažu da se uvek nadaju novim vozilima kojih nikada nije previše, s obzirom na broj pacijenata na teritoriji našeg grada do kojih je na dnevnom nivou neophodno stići u što kraćem roku i koje je potrebno prevesti do Opšte bolnice Pančevo ili do zdravstvenih ustanova u Beogradu i drugim gradovima.\nTags: dom zdravlja pančevo, dr zoran manasijević, dr zorica stokić, hitna pomoć pančevo, ministarstvo zdravlja, nov sanitet, pančevo, sanitetsko vozilo, slobodan knežević šef voznog parka, vlada republike srbije


10.10.2019 / 16:40 Politika - Fadil Novalić\nEntitetske vlade usvojile su danas na odvojenim sjednicima u Banjaluci i Mostaru dokument "Zajedničke socioekonomske reforme za period 2019.- 2022. godina", izrađen u saradnji sa predstavnicima međunarodnih organizacija.\nO dokumentu koji predstavlja nastavak reformskih procesa u Sarajevu je nakon sjednice Federalne vlade govorio premijer Fadil Novalić.\nOn je pojasnio da je dokument "Zajedničke socioekonomske reforme za period 2019.- 2022. godina" nastao kao rezultat jednogodišnje aktivnosti i konsultacija na političkom i stručno-tehničkom nivou.\nTo je finalni, usaglašeni i sinhronizovani materijal između Vlade FBiH i Vlade RS, prenose Vijesti.ba.\n"Današnjim usvajanjem želimo poslati poruku da su obje vlade opredijeljene kao socioekonomskim reformama, kako bi se ubrzao ekonomski rast i poboljšao životni standard građana BiH", poručio je Novalić.\nDokument je, kako je rekao, usaglašen i sa Mišljenjem Evropske komisije, odnosno predstavnicima međunarodne zajednice u BiH.\n"Usvajanjem dokumenta, oba entiteta su pokazala da je reformski put prioritetan zadatak svih nivao vlasti, što naravno ne znači da ne treba pristupiti što skorijem formiranju Vijeća ministara BiH i Vlade FBiH", kazao je federalni premijer.\nKako je istakao, pred BiH su tri godine pune izazova, pri čemu je kreiranje i usvajanje "Zajedničke socioekonomske reforme za period 2019.- 2022. godina" bio najlakši zadatak.\n"Značajne reforme na poljima reforme zdravstva, restrukturiranja javnih preduzeća, unapređenje poslovne klime za cilj imaju osigurati brži ekonomski rast, te unapređenje položaja svih građana, a posebno mladih", naglasio je Novalić.\nOn je potcrtao da se reforme moraju provoditi na svim nivoima vlasti u skladu sa ustavnim ovlaštenjima i kompetencijama.\n"Svi nosimo odgovornost za njihovu realizaciju", dodao je on.\nPojasnio je da će usvajanje "Zajedničke socioekonomske reforme za period 2019.- 2022. godina" pratiti i usvajanje odgovarajućih akcionih planova, koji će taksativno nabrojati aktivnosti i njihove nosioce.\nČetiri ključna prioriteta za rad\nSavjetnik federalnog premijera Goran Miraščić rekao je da je dokument "Zajedničke socioekonomske reforme za period 2019.- 2022. godina" u potpunosi usaglašen sa programom ekonomskih reformi, te ekonomskom politikom FBiH.


Vesti online / Vesti / Svet / Zašto se "seje strah" o novom evropskom Hitleru koji bi da započne rat\nU intervjuu koji je dao agenciji AP, Šarec je ocenio da Evropska unija ubuduće mora brže i odlučnije da donosi odluke, kao i da ćemo "svi propasti ako ona propadne".\nKarijerni diplomata Zoran Milivojević kaže da taj intervju izaziva pažnju, ali otvara i niz pitanja, jer iz analize slovenačkog premijera nije jasno ono što je i osnovno - ko je današnji Hitler?\n- Kome se to 'sve toleriše' i ko je taj ko, prema Šarecom mišljenju, stvara uslove za novi globalni sukob? To sigurno, prema njemu, ne bi trebalo da bude Nemačka, jer je ona stožer Zapadne Evrope i zapadnog sveta na ovim prostorima, u koji je Slovenija duboko integrisana kao članica EU i NATO-a. Pominjanje Rusije i Kine u njegovom izlaganju verujem da je samo odraz globalnih dešavanja i suprotstavljanja u multipolarnom svetu na relaciji Amerika-Rusija-Kina - uveren je sagovornik.\n- Ono što meni liči kao motiv za ovakvu analizu slovenačkog zvaničnika jesu sami odnosi u EU. Dakle, u pozadini je sukob suverenista ili populista, to jest grupacije koja se zalaže za jače nacionalne države, i Brisela, koji bi svima da diktira uslove - od načina života do funkcionisanja u državno-pravnom smislu - dodaje on.\nSputnjikov sagovornik u isto vreme napominje da slovenački premijer zaboravlja na važan deo u EU koji se ne slaže sa politikom Amerike.\n- Ako išta preti miru i stabilnosti, onda je to politika sile, a ona se primenjuje novim visokotehnološkim sredstvima 21. veka. Takođe, i onim što direktno zadire u mir, a to je ekonomija. Amerika i njeni partneri nikada pre nisu upotrebljavali sankcije kao metod kao što to sada čine. Njih uvode i neki evropski centri i bilo bi lepo da slovenački premijer i to jasno definiše - navodi Milivojević.\nSagovornik podseća da je sve što se trenutno dešava u svetu izazvano ignorisanjem principa koji se zasnivaju na Povelji UN i standardima koji su upravo i doneti posle iskustava iz Drugog svetskog rata.


Cerar: Turska je za EU zemlja od strateškog značaja\nSlovenački ministar spoljnih poslova Miro Cerar započeo je u ponedeljak dvodnevnu radnu posetu glavnom gradu Turske, Ankari, gde će zajedno sa proširenom poslovnom delegacijom učestvovati na Tursko-slovenačkom poslovnom forumu.\nPrvog dana posete imao je bilateralni sastanak sa turskim kolegom Mevlutom Čavušogluom, koji je prošao, kako su opisali, u vrlo konstruktivnoj debati.\nRazgovor je bio folkusiran na bilateralnu saradnju, imigraciju, situaciju na Bliskom Istoku, Balkanu i odnose EU i Turske.\nŠto se tiče bilateralne saradnje, razgovarali su o jačanju saradnje između svojih zemalja u oblastima energetike, poljoprivrede, logistike, tehnologije i informacija, turizma, sporta i nauke.\nSlovenački ministar napomenuo je da je ključna zabrinutost Vlade njegove zemlje imigracionaruta preko Zapadnog Balkana. Po njegovom mišljenju, uloga Turske u uspešnom upravljanju migracijskim pritiscima na rutama migracija ka Istočnom Mediteranu od presudne je važnosti. Slovenija prepoznaje napore Turske da se izbori sa sirijskim imigrantima i izbeglicama i aktivno je uključena u finansijsku podršku u okviru mehanizama EU. Cerar je takođe pozvao svog kolegu da pojača saradnju u borbi protiv organizovane mreže trgovine ljudima.\n“Turska ostaje strateški važna za EU iz više razloga. Slovenija radi na rešavanju sporova između Turske i EU, omogućavajući nastavak dijaloga između EU i Turske o njenom pristupanju Uniji, pod uslovom da Turska poštuje vladavinu zakona, ljudska prava i poštuje standarde EU. Mora se izgraditi most poverenja“, naglasio je Cerar.\nO situaciji na Bliskom Istoku, dva ministra su se bavila situacijom u Siriji, Iraku i Iranu. Slovenija i dalje poziva sve strane da podrže trenutni prekid neprijateljstava na severozapadu Sirije.\nPored toga, slovenački ministar naglasio je posvećenost Slovenije da započne pregovore o pridruživanju Severne Makedonije i Albanije Evropskoj uniji. Prošle nedelje, Evropska komisija objavila je predlog za novu metodologiju proširenja. U svetlu skorih prevremenih izbora u Severnoj Makedoniji, 12. aprila, Slovenija pokušava da utvrdi svoj stav do kraja marta./ibna


SVEČANO OTVORENA RENOVIRANA MALA ZGRADA OŠ „VUK KARADŽIĆ“ – Stari grad\nStari grad » Vesti » SVEČANO OTVORENA RENOVIRANA MALA ZGRADA OŠ „VUK KARADŽIĆ“\nSVEČANO OTVORENA RENOVIRANA MALA ZGRADA OŠ „VUK KARADŽIĆ“\nPosted on 11. 03. 2008.\nRenovirana mala zgrada osnovne škole „Vuk Karadžić“ u kojoj borave đaci-prvaci, svečano je otvorena 7. marta, u prisustvu čelnika opštine Stari grad, koja je finansirala ove radove, kao i radove na ogradi oko škole, koji su i dalje u toku.\nU prigodom programu koji su ovim povodom pripremili učenici nastupio je školski hor, kao i Kristina Kocić, učenica prvog razreda i dobitnica nagrade za recitaciju.\nNada Belogrlić, direktorka OŠ „Stari grad“ zahvalila se opštini Stari grad na kompletnoj obnovi škole, koja je pod zaštitom Zavoda za zaštitu spomenika kulture Republike Srbije, tako da je sada lepše i prijatnije za rad.\nMirjani Božidarević, predsednici opštine Stari grad, učenici su uručili uramljenu zahvalnicu, zbog zasluga u renoviranju.\n-Veoma sam srećna i ponosna, što sam poslednjih desetak godina u poziciji da pomažem ovu, kao i sve škole na Starom gradu. Škola je lepo sređena a spolja divno izgleda. Želim vam da uživate u ovoj školi i da budete dobri đaci – poručila je učenicima Mirjana Božidarević, koja je istakla da je cela njena porodica pohađala ovu školu. Ona se zahvalila svojim kolegama iz opštine Vjeri Radović, članu Opštinskog veća, i Nebojši Bakarecu, zameniku predsednika opštine, bez čije pomoći ne ni bilo ovih radova na školi.\nDONACIJE OPŠTINE STARI GRAD OSNOVNOJ ŠKOLI „VUK KARADŽIĆ“ (2001-2008)\nOpština Stari grad je više puta od 2001. do 2008. godine finansijski pomogla OŠ „Vuk Karadžić“. Za radove na izradi gromobranske instalacije i popravku kapije opština je 2001. godine izdvojila 3.870.000 dinara. Tokom 2004. godine opština Stari grad opredelila je ovoj školi ukupno 135.000 dinara za kupovinu računarske opreme i fotokopir aparata, kao i za pomoć talentovanim i uspešnim učenicima za kupovinu knjiga i učestvovanje na republičkom takmičenju iz fizike.\nU 2005. godini OŠ „Vuk Karadžić“ je uz pomoć opštine Stari grad uvela video nadzor u školi. Vrednost ove donacije iznosila je 740.000 dinara. Takođe, opština je i u ovoj godini kupila neophodnu računarsku opremu, a najbolji đaci su zahvaljujući opštini otputovali na savezno takmičenje iz fizike. Školi je kupljen i nameštaj u vrednosti od 100.000 dinara.\nSanacija OŠ „Vuk Karadžić“ počela je 2006. godine, kada je opština Stari grad, kao jedan od investitora, opredelila 810.000 dinara za polaganje keramičkih pločica u velikoj zgradi škole, dok je za izvođenje građevinsko-zanatskih radova na objektu škole iz opštinskog budžeta izdvojeno 2.781.000 dinara. Pored pomenutih investicija, opština je i u 2006. godini opredelila oko 250.000 dinara za kupovinu i umrežavanje računara, kao i za pokriće troškova kupovine udžbenika za socijalno najugroženije učenike. U 2007. godini, opština je takođe pomogla socijalno najugroženijim učenicima opredelivši u tom smislu 37.000 dinara, dok je za sređivanje dvorišta – seču stabala i oblikovanje krošnji u dvorištu škole izdvojeno 174.000 dinara.\nU 2008. godini počelo je kompletno renoviranje male zgrade OŠ „Vuk Karadžić“. Za arhitektonsko-građevinske radove, kao i za vodovodne, elektro i mašinske radove opština Stari grad izdvojila je nešto više od 14.000.000 dinara. Za rekonstrukciju ograde škole, koja je i dalje u toku, opština je iz svog budžeta izdvojila 12.320.000 dinara.\nPrevious PostPrevious NASTAVLJA SE PROGRAM RAZGLEDANJA BEOGRADSKE TVRĐAVE\nNext PostNext PREZENTACIJA INFORMATIČKE OPREME U ARHEOLOŠKOM INSTITUTU


Šib na Skupštini SKGO: Nemačka za Srbiju ove godine izdvojila 300 miliona evra - Ekonomija - Dnevni list Danas\nPočetna » Vesti » Ekonomija » Šib na Skupštini SKGO: Nemačka za Srbiju ove godine izdvojila 300 miliona evra\nŠib na Skupštini SKGO: Nemačka za Srbiju ove godine izdvojila 300 miliona evra\nNemački ambasador Tomas Šib rekao je danas da je ta zemlja ove godine izdvojila rekordnu sumu od 300 miliona evra za razvojnu saradnju i podršku projektima u Srbiji.\nOn je na godišnjoj Skupštini Stalne konferencije gradova i opština (SKGO) rekao da razvojna sradnja ne bi bila moguća bez partnerstva sa gradovima i opštinama jer su njihovo usmeravanje i podrška vrlo važni za realizaciju razvojnih projekata.\n„Nemačka je ove godine opredelila rekordnu sumu od 300 miliona evra za razvojnu saradnju i podršku projektima u Srbiji u stručnom obrazovanju i dobroj upravi, a fokus je na zaštiti od klimatskih promena i merama energetske efikasnosti“, rekao je Šib.\nDodao je da će danas biti potpisan protokol sa Ministarstvom za ljudska i manjinska prava o trećoj fazi Inicijative o inkluziji između deset opština i Nemačke organizacije za razvojnu saradnju (GIZ).\nTaj projekat o inkluziji je, kako je rekao, započet 2017. godine, a cilj je nepromenjen – da se podrže opštine u naporima u zapošljavanju marginalizovanih grupa, naročito povratnika iz EU.\nŠib je rekao da je podršku u paketima u Srbiji dobilo 14.000 porodica tokom pandemije.\n„Bez obzira na uložene napore ima mnogo toga da se uradi jer smo suočeni sa ogromnim izazovima, naročito kada je reč o marginalizovanim grupama, i zato je važno nastaviti sa projektima za inkluziju. Treba naglasiti da je naročito romska zajednica izložena visokom riziku od siromaštva i nema mnogo prilika za obrazovanje, zapošljavanje, stanovanje, zdravstvenu zaštitu, i zato želimo da i dalje učestvujemo u tim programim“, rekao je Šib.\nOtpravnik poslova ambasade Švajcarske u Srbiji Žan Luk Eš najavio je da će sledeće godine pokrenuti nove inicijative sa Svetskom bankom koje se tiču održivih zelenih gradova u Srbiji.\n„Zelena agenda je tema sledećeg klastera koji je otvoren i mi ćemo vas podržati u razvoju zelenih i zgravih gradova. Sledeće godine ćemo imati novi program saradnje koji će trajati od 2022. do 2025. godine koji će se fokusirati na tri oblasti, upravljanje na centralnom i lokalnom nivou, ekonomski razvoj i radna mesta i klimatske promene i održivi gradovi,“ rekao je Eš.\nDodao je da je u Švajcarskoj „nivo lokalne samouprave od suštinske važnosti i da on treba da ima nadležnosti, kompetencije, finansije i mogućnost da se konsultuju sa građanima oko stvari koje ih se najviše tiču“.\nGovoreći o saradnji sa SKGO, Eš je ocenio da je postignut izuzetan nivo saradnje i da je uloga SKGO od suštinske važnosti.\n„Oni su most između opština i Ministarstva za državnu upravu i lokalnu samoupravu i čitave Vlade. To je način da se približe centralni i lokalni nivo vlasti“, rekao je Eš i dodao da je „jako važno da se primeri dobre prakse šire kroz zajednice i da je to još jedan razlog zašto ova konferencija treba da se podrži“.\nEvropska unijastalna konferencija gradova i opstinaTomas ŠibBeograd


Nezaposlenost u SAD pala na pet odsto\nBeta 6. novembra 2015. 15:55\nAmerički poslodavci u oktobru su zaposlili 271.000 ljudi čime je nezaposlenost u SAD pala na sedmogodišnji minimum od pet odsto.\nSolidno zapošljavanje u oktobru je usledilo posle dva slabija meseca, a novih 271.000 radnih mesta je najveće povećanje od decembra.\nZapošljavanja su zabeležena u više sektora pošto su kompanije zanemarile podatke o slabijem rastu u inostranstvu, kao i slabiju proizvodnju u SAD, a najviše novih radnih mesta je bilo u građevini, zdravstvu i prodaji.\nPrivreda SAD snažno se oporavlja posle zabrinjavajućeg leta kada je usporeno zapošljavanje s finansijskim previranjima u Kini. Američki potrošači su, međutim, nastavili solidno da troše, čime je podržan rast zaposlenosti.\nRast zaposlenosti je verovatno dovoljno dobar da ubedi Federalne rezerve da na sledećem sastanku u oktobru podignu referentu kamatnu stopa prvi put posle devet godina, navodi Asošiejtid pres, dodajući da je mogućnost za podizanje kamate s minimalnog nivoa negativno uticala na berzu.\nSnažnan porast u broju zaposlenih je takođe podigao zaradu za devet centi na 25,20 dolara po satu, što je za 2,5 odsto više nego pre 12 meseci – najveće godišnje povećanje od jula 2009.


Glavni epidemilog u USK o mogućem potpunom zatvaranju: “Na građanima je hoće li biti lockdowna ili neće” - mojusk.ba\nGlavni epidemilog u USK o mogućem potpunom zatvaranju: “Na građanima je hoće li biti lockdowna ili neće”\nGlavni epidemilog u USK o mogućem potpunom zatvaranju: “Na građanima je hoće li biti lockdowna ili neće”.\nU protekla 24 sata registrovana su 43 nova slučaja zaraze koronavirusom.\nOd 55 poslanih uzoraka na KCUS, 29 je pozitivno na koronavirus. U Kantonalnoj bolnici u Bihaću testirano je 16 uzoraka, od toga je devet pozitivnih. Pet novozaraženih osoba otkriveno je analizom u Poliklinici „Muminović“.\nNajviše novozaraženih osoba je iz Bihaća, ukupno 13. Potom iz Cazina, 11 osoba, Velike Kladuše pet, iz Sanskog Mosta i Bužima po četiri osobe. S područja općine Ključ su tri novozaražena slučaja, u Bosanskom Petrovcu dva i u Bosanskoj Krupi jedan.\nNa Infektivnom odjelu Kantonalne bolnice u Bihaću trenutno su smještena 63 pacijenta, od toga 59 pozitivnih, četvero čeka rezultate i osam pacijenata na respiratoru.\nKada je riječ o potpunom zatvaranju Kantona, nepopularnom lockdownu, glavni epidemilog USK Zarina Mulabdić kaže da sve ovisi o građanima.\n– U proteklih nekoliko dana imamo pad novozaraženih, ali već danas imamo ponovo povećanje što je dokaz koliko je ovaj virus nepredvidiv. Što se tiče lockdowna, to nije popularna odluka, ali ponovo sve ovisi u o ponašanju građana. Ukoliko se građani budu ponašali odgovorno i poštovali preporuke Kriznog štaba onda neće biti potrebno uvoditi lockdown jer broj novozaraženih neće biti zabrinjavajući, kazala je Mulabdić.


Bolesnici u Dobroti u lancima i katancima | Glas javnosti\nPočetna > Svet > Bolesnici u Dobroti u lancima i katancima\nSAVET EVROPE: IMA PRIMERA DA POLICIJA MALTRETIRA GRAĐANE U CRNOJ GORI\n"Kriminal koči ulazak u EU"\nUmešanost Crne Gore u organizovani kriminal preti da uspori pristupanje ove zemlje EU, ocenio je juče bečki dnevnik Prese.\nList prenosi da je sa teškim optužbama Ratko Knežević izašao pred sud na suđenju za ubistvo hrvatskog novinara Ive Pukanića, tvrdeći da iza atentata stoje poslovi duvanske mafije, koju protežira crnogorski premijer Milo Đukanović.\nVeć nedeljama traje i spor sa susedom Srbijom oko izručenja pobeglog narkobosa Darka Šarića, čiji je klan organizovao šverc otkrivenih 2,2 tone kokaina iz Južne Amerike u Evropu.\nPrese naglašava da je već u doba Jugoslavije Đukanović, koji je na vlasti od 1991. svoju domovinu vodio kao jednu vrstu porodičnog preduzeća.\nSvaka vlada na Zapadu je znala da je vlast u Crnoj Gori tokom 1990-ih svoju relativnu nezavisnost od Beograda finansirala "tranzitom" cigareta, prenosi list izjavu ranijeg američkog ambasadora Vilijema Montgomerija.